«Niretzat inauteria da kalean eta txarangen inguruan egotea» - Tolosa - Tolosaldeko ataria\n«Niretzat inauteria da kalean eta txarangen inguruan egotea»\nRebeka Calvo Gonzalez 2020-02-18 08:30\nInauterietan mozorrotzea maite du Lierni Carrera Iraola tolosarrak. Jostea du gustuko eta ahizpa zein amarekin batera aritzen da horretan azken momentura arte, horrek ere badu eta bere xarma bere ustez.\nInauterietako mozorroei azken ukituak ematen harrapatu dugu Lierni Carrera Iraola (Tolosa, 1982). Inauterizalea da txiki-txikitatik eta gurasoek dute ardura; aita iazko Kabi Alai Kuttunako Zaldunita taldeko kidea izan zen eta amak jantziak josi eta osatzeko ardura izaten du urtero.\nZer dira zuretzat Tolosako inauteriak?\nGauza asko esango nituzke, baina laburbiltzeko eraldatzen gaitutzen egun bereziak direla esango nuke. Inauterietan azken finean, egunerokoan egingo ez zenituzkeen gauza asko egiten dituzu lasai asko. Zaindu behar dugun altxor bat dira Tolosako inauteriak.\nBetidanik bizi izan dituzu?\nTxiki-txikitatik. Oso inauterizalea izan naiz beti, eta aitarengatik datorkit asko. Aita Zaldunita taldeko kideetako bat zen eta urte askoan egon gara Iparragirre aurrean ikuskizunak ikusten, musikarekin gozatzen...\nOroitzapen onak dituzu, beraz.\nZaldunita taldearen eta aitaren oroitzapen oso onak ditut. Zoritxarrez aita duela urte gutxi joan zitzaigun, baina oso gogoan dut nola ibiltzen ziren azken momentuan korrika eta zalapartan mozorroei azken ukituak ematen, azken orduan josi eta josi. Lizardi elkartearekin ere familia asko ateratzen ginen, gurasoak eta haurrak, eta oroitzapen oso onak ditut. Garai hartako mozorro asko ditut oraindik gordeak, eta aurten ilusioa berezia egiten dit lau urte nituela erabili nuen Maskaradako Zamaltzain mozorroa nire semeetako batek emango duela.\nMozorro hori kuttuna duzu, baina gehiago ere izango dituzu...\nAmak asko josi dizkigu eta kuttunak dira, baina aurtengoan semeak horietako bat jartzea oso berezia da.\nMozorrotzea gustuko duzu, beraz.\nBai, eta nire ustez gainera, inauteriak mozorrotu gabe, ez dira inauteriak. Ni ez naiz dendara joan eta goitik beherako mozorro bat erostekoa. Nik nahiago dut daukadan zerbait eraldatzea, gauzak kendu eta jartzea, bigarren eskuko dendan moldatu daitekeen zerbait hartzea, jostea... aurreko lan hori egitea dut gustuko.\nNoiz hasten zara urduritzen?\nData badatorrela ikusten dudanean; prestatzeko dituzun mozorro eta osagarriak mahaian ikusten dituzu bueltaka eta urduritzen zara. Baina inauterien xarma hori ere bada; azken momentuan hari eta jostorratzarekin buelta ibiltzea, azken momentuan josten.\nOstegun Gizenean, txilaba ala buzoa?\nZalantzarik gabe txilaba. Buzoaren moda hori ez zait gehiegi gustatzen. Niretzat Tolosako inauterietako parte da txilaba. Nik Ostegun Gizenean, Ostiral Mehean eta Zaldunita bezperan janzten dut. Nik uste txilaba indartzen ari dela gazteen artean, eta pozten naiz, egia esan. Heldu asko ikusten ditut ezer gabe, eta horrek pena ematen dit; ez da ezer kostatzen txilaba janztea, normal joan zaitezke jantzita eta gainetik txilaba jantzi, eta inauteri kutsu hori hartzen duzu.\nZein egun duzu gustuko?\nOstegun Gizena asko gustatzen zait, txupinazoa eta hori, asko gustatzen zait. Eta batez ere, egun horretako zezen plazako txarangen irteera gustatzen zait. Niretzat Ostegun Gizena tolosarron eguna da, eta egun horretan San Frantzisko pasealekuan, errepidetik, saltoka jaitsi ahal izatea oso berezia da. Zoragarria da momentu hori. Zaldunita eguna ere asko gustatzen zait. Mozorrotzen zaren lehen eguna da, atzetik egindako lan guztia kaleratzen duzun eguna da, eta berezia da. Hala ere, inauteri guztietan egoten naiz egun osoz kalean.\nTxaranga doinuak gustatzen zaizkizu? Doinu zehatzen bat aipatuko zenuke?\nAsko, eta herrian txaranga asko ditugu, sekulako zortea daukagu. Tabernetako musika urte guztian zehar dago hor. Niretzat inauteria da kalean eta txarangan inguruan egotea. Edozein doinurekin hasten naiz saltoka kalejiran, baina egia da aitarengatik edo, Pintxana eta Lizardiren abestiak asko gustatzen zaizkidala. Aitak Zaldunitan ateratzen zirenean akordioa, organoa... jotzen zuen, eta musika asko jaso dugu ere.\nFamilian ala lagunartean bizi dituzu inauteriak?\nBizitzako etapa desberdinak daude. Lagunekin noski ibili naizela, eta orain bi seme eta senarrarekin ibiltzen naiz gehiago.\nZer falta zaie inauteriei, edo soberan al dute zerbait?\nEz nuke ezer nabarmenduko, baina bai aipatu izan dugula azken urteetan Trianguloa inguruan sortzen den burrunba ez zaigula gehiegi gustatzen. Gazte asko jartzen dira hor, geldirik, edari askorekin, ezer apartekorik egin gabe, musika oso altu dutela... niri ez zait gehiegi gustatzen, nik ez ditut horrela bizi inauteriak.\nGustuko al duzu danborrada?\nOhitura daukat joatekoa, lehenik haurrena ikustera eta helduenera gero. Amak ere esan izan dit atera beharko genukeela, inoiz ez da berandu, ikusiko dugu.\nAtera al zara inoiz karroza edo konpartsaren batean?\nKarrozetan behin ere ez, baina bai konpartsetan. Ikastola garaian Kazkabarra aisialdi taldearekin ateratzen nintzen Astelenitan. Urte batzuetan plataforma txiki batekin ere ibili izan gara kuadrillan, baina orain ez, orain familian ateratzen gara, lagunartean.


Starbucks Mugikorra Ordaintzeko Aplikazioak arrakasta handia du Ameriketan | Gadgeten berriak\nStarbucks-ek Apple Pay, Google Pay eta Samsung Pay gainditzen ditu mugikorreko ordainketetan\nStarbucks kafetegi kate ezagunak bere mugikorreko ordainketa aplikazioa sortu zuen duela denbora gutxi. Abian jarri zenetik Estatu Batuetako erabiltzaileak konkistatu dituen aplikazioa. Arrakastak merkatuan dauden beste ordainketa-aplikazioena baino handiagoa delako. Izan ere, hori espero da Urte honen amaieran, 23,4 milioi erabiltzaile ditu dagoeneko berean.\nGailuarekin ordainketak egiten dituzten telefono mugikorren erabiltzaile guztien% 40 adierazten du. Gainera, zifra horiei esker, Starbucks aplikazioak Apple, Google edo Samsung bezalako ordainketa aplikazioak gainditzen ditu. Askok espero ez zuten arrakasta.\nApple Pay, Samsung Pay edo Google Pay dira erabiltzaileentzako ordainketa aplikazio ezagunenak. Arrakastatsuenak ere jotzen dituzte. Baina bere arrakasta ez da Starbucks aplikazioa izaten ari denera iristen. Gainera, kafetegiaren konpainiaren aplikazioak datozen urteetan Amerikako merkatuan nagusi izaten jarraituko duela espero da.\nAplikazio honi esker, kafetegiko bezeroek ezin dituzte ordainketak bakarrik egin. Deskontuak eta era guztietako promozioak ere baditu eskuragarri. Hori da, zalantzarik gabe, aplikazioa Estatu Batuetan hain ezaguna egiten duen faktoreetako bat.\nZergatik ere azaldu daiteke aplikazioa Apple Pay edo Samsung Pay baino askoz lehenago abiarazi zen. Beraz, zentzu horretan aprobetxatu ahal izan dituzte. Starbucks aplikazioa kafetegi kateko ordainketetara mugatzen da. Ezin da beste egoera batzuetan erabili.\nHori ere argi uzten digu mugikorreko ordainketa aplikazioek gero eta leku gehiago irekitzen dute merkatuan. Pixkanaka-pixkanaka ikusten dugu nola posible den mugikorrarekin ordaintzea toki gehiagotan, eta horrek asko laguntzen du zerbait zabaltzeko. Ikusi beharko da merkatuak hurrengo urteetan nola jarraitzen duen.\nArtikuluaren bide osoa: Gadgeten berriak » General » Berri » Starbucks-ek Apple Pay, Google Pay eta Samsung Pay gainditzen ditu mugikorreko ordainketetan\nFacebookek abestiak eta musika estiloak aldatzen dituen adimen artifiziala sortzen du


HITZ GAKOAK – Asociación KOKUK\nHonatx eskola-ingurunean gizarte-heziketako esku-hartze arloko gure proposamena ulertzeko lagungarri diren zenbait hitz gako.\nTeknizismo horri buruzko erreferentziak hainbat herrialdetatik datoz, esate baterako, Kanada, Singapur, Mexiko, Pakistan edota Estatu Batuak. Hala, interpretazioari dagokionez aldeak egon arren, guztiek ikastetxe bateko curriculuma osatzeko programa, proiektu eta jarduerekin dute zerikusia.\nEskola-ordutegian nahiz eskola-ordutegitik kanpo garatzen diren berariazko ekintzak dira, esperientzia adierazgarriekin ikasleen konpetentziak areagotzera bideratuak. Bertan, ikasleak boluntarioki parte hartzen du komunitatearekin elkarrekintzan arituz. Modu horretan, hezkuntza formalaren luzapena bilakatzen da. Heziketak ezinbestez berritu behar duen garai honetan, Proiektu Kokurrikularren helburua hezkuntza formalaren, ez formalaren eta informalaren arteko mugak nolabait ezabatzea da, eskolarako balio erantsi modura, errendimendu handia duen ikaslearen eta errendimendu urria duen ikaslearen artean dagoen tartea murrizteko asmoz. Gure elkartearen erronketako bat kontzeptu horri forma ematea, bere esanahia osatu eta bere edukia egituratzea da, hura egokituz gizarte-heziketako esku-hartzea eskola-ingurunean artikulatze aldera.\nFuntsezko bost tresna metodologiko proposatzen ditugu eskola-ingurunean gizarte-heziketako esku-hartzea artikulatzeko proiektuen araberako lanketarekin: Jarduera kokurrikularrak GHEPK horretan, aipatutako irizpideak betez, barneratuta dauden mikro-proiektu gisa ulertzen ditugu. Jarduera bakoitzak egoera bakoitzera (sinpleagoa edo konplexuagoa izango dena, orokortasun edo espezifikotasun mailaren arabera) egokitutako sekuentzia bat izango du.\nGIZARTE-HEZIKETAKO ESKU-ARTZEKO PROGRAMA KOKURRIKULARRA:\nGHEPK Ikastetxeetan txertatzeko programa, SAREKO lanaren orientazio komunitario batetik. Programak pertsonak eta horien ingurunea ditu ardatz. Horrela, prebentzio unibertsalerako programa bat da, eskolan egiten den esku-hartzearen osagarri dena eta irakasle-taldeentzat nahiz komunitateari dagozkion beste programa eta zerbitzuetarako baliabide gisa baliagarri dena.\nHezitzailearen irudi profesionala eta ikaslearekin duen harreman-ekintza dira ezaugarri nagusiak. Hain zuzen, ekintza hori da Gizarte-heziketako Esku-hartze Programa Kokurrikularraren (GHEPK) xedea. Estrategikoki eta operatiboki ikastetxeetan txertatzen da, gizarte-heziketa hori Zuzendaritza Taldearekin, Orientazio Sailarekin eta Guraso Elkartearekin kooperazio estuan burutuz.\nPalabras Clave by KOKUK Proyectos Cocurriculares – Kokurrikular Proiektuak is licensed under a Creative Commons Reconocimiento-NoComercial-SinObraDerivada 4.0 Internacional License.\nEntrada anterior MATERIALAK\nEntrada siguiente HIYAB


amsmundusolidarioa | AMS Mundu Solidarioa | Página 2\nArchivo del Autor: amsmundusolidarioa\nPublicado el 28/04/2020 por amsmundusolidarioa\nHilabete baino gehiago daramagu zentroa itxita, ez, ordea, NTP programa. Hainbat modutan lan egiten jarraitu du, eta astero berrasmatzen saiatzen da, egoerak aurrera egin ahala sortzen diren egoeretara egokitu ahal izateko. Hasieratik, oso garrantzitsua deritzogu erabiltzaileei eta langileei beren etxeetan … Seguir leyendo →\nAste batzuk igaro dira AMSk pandemiaren ondorioz Nikaraguako proiektuetan aurrez aurreko jarduera gelditzea erabaki zuenetik. Erronka izan da pentsatzea nola jarraitu lanean, nola iritsi erabiltzaileengana etxetik, eta, era berean, nola egin behar zituzten langileek beren eginkizunak edo haien zati … Seguir leyendo →\nUne gogorrak dira, denontzat zailak, munduko edozein lekutan. Nikaraguako gure txokoan, Diriamban, auto-konfinamendua aukeratu dugu, beste herrialde batzuetako ispilua ikusita… eta denoi bezala etapa berri bati ekitea egokitu zaigu, eta etapa berri horri aurre egingo diogu, ezaugarritzen gaituen energia eta … Seguir leyendo →\nOngi etorri 2020ra\nPublicado el 23/02/2020 por amsmundusolidarioa\nHasi da ikasturtea eta, jakina, gure urte berria Sustatzaileen Programan. Urtarrilaren 23an, osteguna, 2020ko lehen bilera egin zen gazte sustatzaileekin, programako jarduerei ongietorria emateko eta berrekiteko. Urtean planifikatuko liratekeen jardueretara joateak duen garrantziaz hitz egin genuen, eta haien gurasoen asistentziaz jarduera … Seguir leyendo →\nAMS ikastaro amaiera\nPublicado el 31/12/2019 por amsmundusolidarioa\nAzaroan eta abenduan amaitzen da eskola urtea Nikaraguan. Beste urte batez eta guztion ahaleginari esker lortu dugu ikasturtea proiektuetan amaitzea. Beti egiten den bezala, eta helburuak lortzeko egindako ahalegina eskertuz, beste urte batez. Ospakizunetan urtero berritzaileak izan daitezen ahalegintzen gara, … Seguir leyendo →\nNica jaki baten prestaketa\nPublicado el 09/12/2019 por amsmundusolidarioa\nAusartu behar ez zirela uste genuen, baina NTP-n denetara ausartzen gara… Ostiralean kurtso amaierako ekintza programatuta zegoen. Orain dela asko, urtean behin plazer hau emateko ohitura hartu dugu, eta zorionez aurten ere egiteko aukera izan dugu. Baratze eta animalien autokontsumoaren … Seguir leyendo →\nPublicado el 08/11/2019 por amsmundusolidarioa\nOspakizun hau ezezaguna da askorentzat, edo behintzat orain arte ez da hemen entzun, baina MSH-rentzat hitz honek berri on bat dakar. Orain dela gutxi Bultzatzaile Programako Mayraren umetxoaren jaiotza ospatu genuen, eta irailean Dinaren haurtxoaren ongietorria ere ospatu genuen, egun … Seguir leyendo →\nAtzerantz begira: desgaitasunaren astea\nPublicado el 11/09/2019 por amsmundusolidarioa\nNikaraguan, desgaitasunaren astea abuztuan ospatzen da eta eguna 24an edo 25ean izaten da. Desgaitasuna duten pertsonen egun internazionala abenduaren 3an da. MSH eta “Nosotros También Podemos” programarentzat, agertoki aproposena da desgaitasuna duten pertsonen errealitatea eta jasaten dituzten eskubideen falta ikus … Seguir leyendo →


MALM Kanape eraisgarria, zuria, 140x200 cm - IKEA\nMALM Kanape eraisgarria\nOhe honek tokirik hartzen ez duen biltegiratze zabala ematen du. Somierra altxatu, gauzak sartu, eta kito. Gelaren erdian jar dezakezu edo oheburua hormaren kontra duela.\nMahaiaren azpian geratzen den biltegiratzeko gunean edozer gorde daiteke, tapaki eta kuxinetatik hasita arropa edo baita lisatzeko taula ere.Osa ezazu kaxa eta bereizleekin gauza txikiak ondo antolatu ahal izateko. STUK, SKUBB eta STORSTABBE serietan horretarako zehazki diseinatu diren produktuak aurkituko dituzu.Burualdea altua duenez, kuxin pare bat bizkarraren atzean jarrita irakurri eta telebista eroso ikus dezakezu ohean.Oheko egitura moldaerraz hau erraz konbina daiteke logelako ehun eta altzari mota guztiekin.Ohe azpiko gauzak erraz hartuko dituzu altxatzeko mekanismo integratuari esker. Egin tira uhalari eta oinarria emeki-emeki eta erraz altxatuko da.Oinarri-taulei esker, zure gauzak ez dira zoruan egongo, eta garbi eta hautsik gabe mantenduko dira.Somierra eta zutoin nagusia dakartza.Irekitze- eta ixteko-mekanismoek modu seguruan eta ondo funtzionatu dezaten, osatu ohea gehienez 40 kg pisatzen duen lastaira batekin.Konbinazio ezin hobea izateko, HÖVÅG malgukizko lastaira edo MORGEDAL aparrezko lastaira gomendatzen dugu.Diseinatzailea\nNOTRANS/ NOTRANS:NOTRANS, NOTRANS, Pintura akriliko inprimatua, ABS plastikoa, Abaraska-formadun kartoia (gutxieneko % 70 birziklatua)\nNOTRANS:NOTRANS, Pintura akriliko inprimatua, Paperezko xafla\nMALMKanape eraisgarriaArtikulu kopurua:904.047.99Produktuak hainbat pakete ditu\nZabalera: 76 cmAltuera: 9 cmLuzera: 204 cmPisua: 26.20 kgPaketeak: 1\nZabalera: 41 cmAltuera: 9 cmLuzera: 205 cmPisua: 26.30 kgPaketeak: 1\nZabalera: 75 cmAltuera: 6 cmLuzera: 160 cmPisua: 20.70 kgPaketeak: 1\nZabalera: 35 cmAltuera: 9 cmLuzera: 195 cmPisua: 25.80 kgPaketeak: 1\nMuntatzeko argibideakMALM Kanape eraisgarria904.047.99\nBeste dokumentu batzukMALM Kanape eraisgarria904.047.99\nEspazio gehigarririk hartzen ez duen biltegiratze gehigarria\nMalm ohe otomandarrak dagoeneko lo egiteko erabiltzen duen espazioa gordetzeko leku adimentsu bihurtzeko aukera ematen dio. Gasezko pistoiak eta malguki-sistemak erraza eta segurua egiten dute ohea irekitzea eta ixtea bizkarra behartu gabe. Eta horrek esan nahi du ez duzula super indartsua izan behar super-biltegiratze zerbait lortzeko.\nKanape eraisgarria, zuria140x200 cm


Irekia Eusko Jaurlaritza - Gobierno Vasco :: Eusko Jaurlaritzak 350.000 euroko deialdia onartu du liburutegi publikoetan teknologia berrien ezarpena edo garapena bultzatzeko (Gobernu Bilera 2020-07-14)\nEusko Jaurlaritzak 350.000 euroko deialdia…\nIaz 104 toki-erakundek diru-laguntza motaren bat jaso zuten laguntza-lerro honen bidez\nEusko Jaurlaritzak 350.000 euroko partida onartu du, bere gaurko Gobernu Kontseiluan, liburutegi publikoetan teknologia berriak ezartzen edo garatzen laguntzeko. Deialdi horri esker, urtero ehun udalek baino gehiagok beren liburutegi-zerbitzuak hobetu ditzakete.\nDeialdi hau liburutegi publikoen titular diren Euskal Autonomia Erkidegoko udalei zuzenduta dago, bai eta udal-liburutegi publikoen arloan eskumena duten toki-erakundeei ere, baldin eta liburutegiak Euskadiko Irakurketa Publikoko Sarearen barruan badaude. Diru-laguntza lerro honen helburua da sare honetako liburutegiek dituzten tresnak modernizatzea. Iaz 104 toki-erakundek jaso zituzten diru-laguntzak deialdi honen bidez, 39.000 (Bilbo) eta 114 euro (Larraul) bitartekoak.\nGaur egun, sare horrek Euskal Autonomia Erkidegoko 300 liburutegi publiko baino gehiago biltzen ditu. Teknologia berriak ezartzeko edo garatzeko laguntza horiez gain, Eusko Jaurlaritzak beste diru-laguntza deialdi batzuk ditu udal liburutegientzat, liburuak erosteko edo irakurzaletasuna sustatzeko jarduerak antolatzeko.


Txosten baten arabera, Palomareseko kutsadura erradioaktiboak ez dio biztanleen osasunari eragin. | Consumer\nTxosten baten arabera, Palomareseko kutsadura erradioaktiboak ez dio biztanleen osasunari eragin.\n1966ko istripuaren ondoriozko egoera erradiologikoa aldatu egin da Almeriako eskualde honetan\nSegurtasun Nuklearreko Kontseiluko (CSN) adituek Palomaresen (Almeria) 1966. urtean gertatutako istripuaren inguruan egindako azken txostenak erakusten duenez, gertakariak eragindako kutsadurak “ez du eraginik izan kaltetutako eremuko biztanleen osasunean”; hala ere, pertsona batzuek “barne-dosiaren maila jakin bat jaso dute”, batez ere “hasierako uneetan eta exekuzioan istripuaren aerosolen eraginpean egon zirenak”. Palomares inguruko egoera erradiologikoari buruzko dokumentu hau Energia, Ingurumen eta Teknologia Ikerketen Zentroak (Ciemat), lehengo Energia Nuklearreko Batzordeak, eskatuta egin da.\nOndorioen arabera, “Palomares eskualdean gertatzen ari diren aldaketa sozioekonomiko jarraitu eta sakonek istripuaren egoera erradiologikoa aldatzen dute”. Alde horretatik, dokumentuak azpimarratzen duenez, “plutonio oxidoaren partikulen tamaina pixkanaka murrizteak areagotu egiten du haien mugikortasuna eta berresekitzeko probabilitatea, eta, beraz, handitu egingo litzateke arnastuz gero, batez ere lur-mugimenduak eginez gero”.\nOrain hogeita hamasei urte baino gehiago gertatutako istripuaren ondoren, bonbak erori ziren eremuan hirigintza- eta nekazaritza-jarduerak egingo zirela jakin zutenean jarri zen alerta Ciemat-en.\n1966ko urtarrilaren 17an, Estatu Batuetako Aire Armadako “B-52” batek “KC-135” hegazkin inarekin talka egin zuen Almeriako kostan, hegazkinean erregaia kargatzeko operazio batean. Bonbaketariak lau ponpa termonuklear zeramatzan, askatu eta inguru horretan erori zirenak. Horietako bat lehorrean jaso zen, beste bi lurpean talka egin zuten bortizki, paraxutak irekitzean izandako akats baten ondorioz, eta laugarrena itsasoan erori zen, eta aste batzuk geroago berreskura daiteke. Bi bonbek lurzoruan duten eraginaren ondorioz, lehergailu konbentzional bat lehertu zen, tresna horiek hornitzen zituena, eta nukleoaren zati bat su hartu zuen. Plutonio-aerosol bat sortu zen, haizearen eraginez sakabanatu zena eta Almanzora udalerriko Palomares aldea eta inguruak kutsatu zituena.\nBi ponpa horietako batek inpaktu handia izan zuen Verako udal mugapean dagoen nekazaritzarako interes gutxiko ibar txiki batean. Talkan sortutako plutonio-aerosola Palomares herrira joan zen eta landutako eremu batean utzi zen. Beste artefaktua errambla lehor baten ibilguan erori zen. Errambla hori herritik gertu dago ekialdetik. Sortu zuen aerosola ureztalurren eremu bat da, hirigunetik kanpo.\nIstripuaren ondoren, eta Estatu Batuetako Indar Armatuen zuzendaritzapean, operazio bat egin zen plutonioa kentzeko eta ukitutako lurrak deskontaminatzeko. Eragiketa hori amaitu ondoren, Energia Nuklearreko Batzordeak (orain Ciemat), Estatu Batuetako Energia Sailarekin lankidetzan, biztanleriaren eta eragindako eremuen jarraipen erradiologikorako programa jarri zuen martxan, eta gaur egun ere egiten jarraitzen du.\nSegurtasun Nuklearreko Kontseiluaren txostenaren arabera, jarraipen erradiologikoko programa horren emaitzen arabera, “hondar-kutsadura dago eremu horretan, eta indize handienak Verako udal-mugartearen zati batean eta Palomares inguruan daude. Osasun-jarraipeneko programaren ondorioen arabera, “istripuak ez du eraginik izan Palomareseko biztanleen osasunean; hala ere, horietako batzuetan, istripua gertatu eta berehala plutonioa sartu dela hauteman zen, kalte biologikoa eragin dezaketen kantitateak baino gutxiago.”\nDuela bi urte baino gehiago, Ciemat-ek Segurtasun Nuklearreko Kontseiluari jakinarazi zion Vera aldeko plutonio gerakinaren inbentarioa berriz ebaluatu zuela, eta ondorioztatu zuen eremu horretan hasieran uste baino plutonio gehiago dagoela. Horrez gain, bi hegazkinen talkatik kutsatutako materialak zeuden bi zanga inguru berean lurperatuta zeudela ere dokumentatu zuen. Haien jarduera ez zen inbentarioan sartu, ezin izan zelako balorazio zehatza lortu. Horren aurrean, Energia, Ingurumen eta Teknologia Ikerketen Zentroak uste zuen eremu horretako ikerketa areagotu egin behar zela, esku hartzeko estrategia posibleak ebaluatzeko, geratzen zen kutsaduraren ondoriozko esposizio-mailak kontrolatzeko.\nEgoera horren ondorioz, CSNko adituek jakin zuten Verako lurren jabeak nekazaritza-jarduerak garatzeko edo hirigintza-xedeetarako lurzoruaren erabilera sustatzeko aukera kontuan hartzen ari zirela.\nUne horretatik aurrera, jarduteko hainbat aukera aztertu ziren, Industria eta Energia Ministerioari eta, ondoren, Zientzia eta Teknologia Ministerioari jakinarazi ondoren. Aukera bat zen Administrazioak ikerketa-eremu bat ezartzeko lurrak eskuratzea, baina jabeekin izandako elkarrizketak ez ziren lortu, lurren desjabetzea baitzen.\nSegurtasun Nuklearreko Kontseiluaren txostenaren ondorioetan zehazten denez, “plutonioa amerizioan desintegratzeak areagotu egiten du lurzoruaren kutsaduratik zuzenean datorren erradiazioarekiko esposizio-maila, eta, beraz, eremu kutsatuetan pertsona gehiago egoteak kanpoko dosiak gehitzea ekar lezake”.\nAzaldutakoaren arabera, CSNk uste du mugatu egin behar dela Verako udal-mugarteko zonaren erabilera, non ponpa termonuklearretako bat erori baitzen, “nekazaritza- eta hirigintza-jarduerak galaraziz, eta, oro har, kontrol erradiologiko berezirik gabe lurrak mugiaraz ditzaketen jarduera guztiak galaraziz”.\nErakunde horrek plan estentsibo baten alde egiten du, istripuak kaltetutako eremu osoaren egoera erradiologikoa eguneratzeko, eta, sei hilabeteko epean, kaltetutako eremuaren eta inguruko eremuen azaleko kutsaduraren planoa eta bi ponpa termonuklearrak erori ziren zorupearen kutsaduraren planoa izango ditu, “bi zonetan geratzen den jardueraren inbentario osoa baloratzeko behar adinako xehetasunarekin”.\nHorrekin batera, Segurtasun Nuklearreko Kontseiluak beharrezkotzat jotzen du 1966az geroztik egiten den osasun- eta erradiologia-kontroleko programarekin jarraitzea, kontuan hartuta Palomares eskualdean egiten diren nekazaritza-jarduerek modu iraunkorrean aldatzen dutela istripuak kaltetutako eremua.\nAzkenik, CSN eskualde horretan ikerketa nuklearreko zentro bat ezartzearen alde dago, biosferako erradionukleidoak aztertzeko baldintzak eskaintzen baititu. Ildo horretatik, uste du “ahalik eta interes handienaz aztertu behar dela ikerketa-programa bat ezartzeko aukera, batez ere horrelako azterketei eskainia, eta, gainera, horrek eragina izango du ukitutako eremuaren egoera erradiologikoa kontrolatzeko”.\nkutsadura osasuna Palomares-eu


Asteburu honetan ere, saioak barra-barra - bertsoa.eus\nAsteburu honetan ere, saioak barra-barra\nUdaberriko Bertso Saioak, poteoak, jaialdiak, topaketak... aukeratu zure plana!\nAntzuolan bertso kalejira egingo dute 19:00etan, plazatik hasita. Kantuan Miren Amuriza eta Beñat Gaztelumendi arituko dira.\nAmurrion triki-dantza-bertso poteoa antolatu dute Euskaraz bizi nahi dut Egunaren harira. Juan Urrutia parkean elkartuko dira 19:00etan. Asier Rubio eta Iñaki Viñaspre izango dira bertsolariak.\nAzkoitian V. Maiatzeko Lorak ekimenaren baitan, bertso saioa egingo da 22:00etan, Floreagako On Bosco aretoan. Bertan izango dira Andoni Egaña, Oihana Iguaran, Sebastian Lizaso eta Aitor Mendiluze. Juan Inazio Sudupek egingo ditu gai-jartzaile lanak.\nArabako topaketak izango dira Aramaion, Kanpezun eta Amurrion, eta saio gehiago Getarian, Getxon eta Aizarnazabalen.\nBilbon, Udaberriko Bertso Saioen agendarekin jarraituz, saioa egingo da Santutxuko Karmelo plazan 13:00etan. Kantuan Amets Arzallus, Oihana Bartra, Andoni Egaña, Maialen Lujanbio eta Aitor Mendiluze arituko dira.\nLasarte-Orian ere Udaberriko Bertso Saioa antolatu dute. Manuel Lekuona Kultur Etxean izango da 22:30ean, eta bertsolariak, honakoak: Andoni Egaña, Ane Labaka eta Maialen Lujanbio. Gai-jartzailea Maddi Labaka izango da.\nDurangon, Museoen Egunaren harira, bertso saio esperimentala egingo dute Arte eta Historia Museoan, 19:00etan. Miren Amuriza eta Igor Elortza arituko dira kantari, eta Maite Berriozabalek jarriko ditu gaiak.\nHorrez gain, Bertsulari Gazteen Xapelgoa izango da Hazparnen, eta Gipuzkoa Bertsotan sailkapen faseko bi saio Zizurkilen eta Aretxabaletan. Saio gehiago Gartzainen, Oñatin, Ainhoan eta Hondarribian.\nLekeition, Ibilaldiko egitarauaren baitan, "Ez da kasualitatea" bertso saio musikatua antolatu dute. Bertsotan Uxue Alberdi, Miren Amuriza, Aissa Intxausti eta Alaia Martin arituko dira, Itziar Etxegia eta Idoia Oteizaren musikarekin. Gai-jartzaile lanetan Garazi Navarro arituko da.\nDonibane Lohizunen, Euskararen Eguna dela-eta, bertso saioa izango da 17:00etan herriko plazan. Odei Barroso eta Xumai Murua izango dira bertan.\nHernanin trans bertso saioa antolatu dute, Trans Zikloaren baitan. Ezkiaga pasealekuan izango da -eguraldi txarrarekin, Sandiusterrin-, 19:00etan. Bertsolariak Miren Artetxe, Beñat Gaztelumendi, Nerea Ibarzabal, Maialen Lujanbio, Eli Pagola eta German Urteaga izango dira. Amaia Agirrek jarriko ditu gaiak.\nGipuzkoa bertsotaneko beste bi saio egingo dira Errezilen eta Legorretan, eta Arabako topaketa gehiago Gasteizen eta Oionen. Bertso gehiago Muxikan eta Errenterian.\nAgenda beti eskuragarri BDB Bertsolaritzaren Datu-Basean.


Odile Kruzeta eta beste - Lehengaia\nKaixo Maitane, Nerea, Amaia, Joseba, Onintza eta Oihana. Atzo aipatu zenizkidaten arazoek gaur ere jarraitzen dute: neuk ere ezin ditut eskegi erantzun modura zuek bidalitako artikuluak. Hori dela eta, post berri honetan zintzilikatu ditut Joseba, Onintza eta Nereak Odile Kruzetari buruz esanikoak; honen ostean topatuko duzuen beste artikulu batean, berriz, Amaiak XX. mendeko euskal irratigintzari buruz eginiko eskema (biba zu etxeko lanak hain txukun egiteagatik!) topatuko duzue. Testu horri nahi duzuen informazio guztia erants diezaiokezue (beste daturen bat, ñabarduraren bat...), eta ondoren, datorren astean, zuek eraikitako hezurdura horretan eta neure uzta propioan oinarrituta zintzilikatuko dut 1980ra arteko euskal irratigintzaren ibilbidea laburbilduko duen artikulua (lotura askorekin).\nAzken kontu bat: atzo nahastu egin nintzen etxerako lanak agintzerakoan. Ahaztu Labaien eta Iriondoren elkarrizketak (horiek aurrerago ikusiko ditugu): talde batek ikus dezala Joan Mari Torrealdairena eta besteak Mikel Atxagarena (1976, abagune hura gogoan: gu gara euskal prentsa epigrafearen barruan topatuko dituzue), eta datorren asteko eskolan komentatuko ditugu biak.\nBeste barik, hona Odile Kruzetaren elkarrizketaz idatzi duzuena (bide batez esanda: ondo jaso duzue mamia eta txukun idatzita aurkeztu duzue):\nOdile Kruzeta 1958an jaio zen Eibarren. Hamalau urterekin Zeruko Argiarako Eibarreko kronikak egiten hasi zen. 1976an, euskal kazetaritzaren urtean, Zeruko Argian kolaboratzaile lanak egin zituen. Franco hil berria zen eta demokraziarako bidean euforia giroa zabaldu zen gizartean. Askatasun giroa gailendu zen eta horri esker diktadurapean euskal kazetaritzan egindako lana gorpuzten eta errotzen hasi zen. Ordura arte euskarazko kazetaritza oso apala eta xumea zen. Garai berean eman ziren, baita ere, euskara batuaren lehen urratsak eta hizkuntzaren batasunak bultzada handia eman zion euskal kazetaritzari.\nGizartean saltsa handia zegoen: sekulako eztabaidak zeuden mahai gainean, ideologiak pil-pilean zeuden eta abar. Aldi berean, ordea, sormenerako eta lanerako gogo handia zegoen. Lan horren fruitu izan ziren Anaitasuna, Argia eta Deiak ateratako euskarazko atala, besteak beste. Hala ere, mugimendua ez zen prentsa idatzira mugatu irratian ere gauza berriak egiten hasi baitziren.\n1976an Herri Irratiak “24 orduak euskaraz” antolatu zuen. Belodromoan bildu ziren euskal gizarteko hainbat eta hainbat estamentu: kantariak, pentsalariak, artistak, herritar soilak... Ekimen horren bitartez ordura arte ametsa zena errealitate bihurtzea lortu zen, hots, 24 orduz euskaraz egitea irratian. “24 orduak euskaraz” ekitaldiaren izenak ere aldarrikapen argi bat zekarren bere baitan: eguneko 24 orduak euskaraz bizi nahi zituztela eta euskara etxeko txokotik kalera atera nahi zutela aldarrikatu zuten milaka eta milaka pertsonek. Joxe Ramon Beloki ekimen horren koordinatzaileak esan zuen egun hartan egindakoa anti-irratia izan zela, programazioa kazetaritzaren aurkakoa izan zelako. Momentu hartan, hala ere, helburua ez zen irrati programazio bikain bat egitea, baizik eta erakustea posible zela irratian egun osoz euskaraz jardutea eta erakustea atzetik herri oso bat zegoela horri arnasa emateko, hauspoa emateko.\n24 orduko ekimenak jarraipena izan du gaur arte. Bai Euskadi Irratiak, bai Euskadi Gazteak eta baita euskaraz ari diren herri mailako hainbat irratik egiten dutena honakoa da: orduko hari muturra jarraitzea. Hori guztia ez da goizetik gauera gertatu. Harrezkero euskal hedabideek zerbait egin badute izan da euskal komunitatea sortzea. Hain zuzen ere, euskaraz hitz egin dezaketen biologoak, medikuak, idazleak... azaleratzea zeren egon bazeuden, baina inork ez zituen ezagutzen.\nEuskadi Irratia sortu aurretik lan bat edo beste egin zuen irratirako: musika programazio bat euskaraz, saio berezi bat edo beste eta abar. Euskadi Irratian 1982-83 inguruan hasi zen lanean. Hasiera batean informatiboetan jardun zuen, beranduago informatiboen ardura hartu zuen eta 2000. urtetik aurrera Euskadi Irratiko zuzendaria da. Irratiak euskara batuari ekarpen asko egin dizkiola uste du: hizkuntza goxatu egin du, ertzak limatu ditu (idatzizko euskara jasoaren eta etxeko euskara informalaren tartean jarri da).\nEuskadi Gazteako zuzendaria ere izan da. Odile Kruzetaren aburuz Euskadi Gaztearen sorrera beharrezkoa izan zen gazteen komunikazio beharrak asetzeko. Hala ere, hasiera ez zen arrosaz beteriko bide bat izan. Zailtasun ugari izan zituzten, besteak beste: esatari onak aurkitzea, irudi bat lantzea eta abar.\nEtorkizunera begira euskal irratigintzak gainditu beharreko erronka nagusi bat azpimarratu du: irrati pribatuak sortzea. Irrati publikoek irrati pribatuen beharra dute, lehiakortasuna areagotu eta zerbitzua hobetzeko. Une honetan hutsune handia ikusten du arlo horretan. Hala ere, itxaropentsu begiratzen dio etorkizunari, euskal kazetaritzak bere historiako unerik oparoen eta indartsuena bizi baitu: bai komunikatzaile kopuruari dagokionez, bai euskara batuak gizartean duen onarpenari dagokionez eta abar.


"Por qué no te callas" politonoak milioi eta erdi euro | Teknopataren txokoa\n“Por qué no te callas” politonoak milioi eta erdi euro\n2007(e)ko azaroak 21 Sailkatu gabe Iruzkinik ez\nBesterik ezean, estatuko ekonomia berpizteko abilezia onartu beharko zaio Espainiako Erregen Juan Carlosi. Izan ere, Erresuma Batuko BBCk jakinarazi duenez, Borobiaren ateraldiaren grabazioa 500.000 lagunek deskargatu dute telefonorako politono gisa, halakoak saltzen dituzten enpresei guztira 1.500.000 euroko diru-sarrerak ekarriz.\nGezurra esango nuke aurreko datu hori sinestu ezinik nabilela esanez. Dakizuenez, lehengo egunean Borboiaren aginduaren kopia jarri genuen (dohainik) hemen ere. Haren ondorioz, bisita kopurua biderkatu egin zen, eta hazkunde horren eragile zuzena bilatzaileak izan ziren. Tristea bada ere, bloga uztailoean martxan jarri nuenean izan diren bisitarien %50 inguru “por qué no te callas” edo bere aldaeretako bat Googlen bilatuta iritsi da blog honetara.\nBaina ez pentsa politonoa dela On Juan Carlosen haserraldiak sortu duen negozio bakarra: eBayn, adibidez, porquenotecallas interneteko domeinuaren aldaera posible guztiak (eta beste batzuk ere bai) jarri dituzte salgai. Eta pentsatzekoa da beste asko honezkero salduta egongo direla.\nEnfin, zorionak Borboiari, ederto asmatu baitu bere herrialdeko ekonomia suspertzen.\nVodafoneren matematika paraleloak\nEuskalteletik Vodafonera pasatu nintzenean esan nuen seguruenik damutu …\nPingback: Trenak, albisteak eta milioiak\t2007(e)ko azaroak 23


Amarratze Hondakinen hornitzaileak eta fabrikatzaileak - Txinako fabrika - LIG Itsas Makineria\nAmarratze-hondakinak amarratzeko eta nabigazio-markak/buiak seguru ezartzea bermatzeko erabiltzen dira. Amarratzeko buien edo nabigazio-marken oreka mantentzen du pisua gehituz.\nGure enpresak hainbat pisu eta tamainatako amarragailuak hornitzen ditu. Amarragailuen materiala hormigoia edo burdinurtua izan daiteke.\nAmarratze HondakinakProduktuaren Deskribapena\n1. Materiala: hormigoia edo burdinurtua\n2. Tamaina: behar bezala\n3. Pisua: behar bezala\n4. Forma: obalatua / biribila / karratua / poligonala edo behar bezala\n5. Prozesua: eskuz moldatzea, hutsean prozesua\n6. Gainazalaren tratamendua: leundua/belztua/galbanizatua/beroan galbanizatua/margotua\n7. Ziurtagiria: CCS/NK eta abar.\n8. Aplikazioa: amarratzeko eta nabigazio-markak/buiak\nGure produktuak interesatzen bazaizkizu, jar zaitez gurekin harremanetan. Erantzun azkar eta egokia emango dizugu.\nHot Tags: Amarratze hondora, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua


Gerra ekintza kritika satirikoari | Mundua | Berria\nOngi antolaturiko talde bat 'Charlie Hebdo' aldizkariaren egoitzara sartu da Parisen, eta hamabi lagun hil ditu tiroz, tartean Charb zuzendaria.\n«Profeta mendekatu dugu» oihuka ihes egin dute\nFrantziako Polizia, aldizkari satirikoaren egoitza ondoko kaleak ixten, atzo goizean. LISA KREUZMANN / EFE\nCharlie Hebdo astekari satirikoa bete-betean jo dute. Beste behin. Atzo goizeko erasoan, baina, inor gutxik pentsa zezakeen bortxaz egin dute aldizkariaren aurka. Errukirik gabe bete dute helburua erasotzaileek. Bi lagun sartu dira astekariaren egoitzara, 11:30 inguruan, burua estalita eta beltzez jantzirik, kalaxnikov arma automatikoak eskuetan. Hamar kazetari eta egoitzan zegoen polizia hil dituzte, tartean Stephane Charbonnier zuzendaria, Charb. Haren bizkartzaina zen polizia. Ihesean beste polizia bat hil dute. Beste zortzi lagun zauritu dituzte; horietako lau oso larri daude. Azken urteetan Frantzian izandako atentaturik larrienetakoa da. Poliziak identifikatu ditu ustezko erasotzaileak. 32 eta 34 urteko bi anaia eta 18 urteko gazte bat lirateke, lehen biak behintzat frantziarrak. LePoint-ek dioenez, Siriatik itzuli ziren udan.\nBeirak ilundutako Citroen beltz batean iritsi dira hiru erasotzaileak Charli Hebdo-ren egoitzara, Paris hiri barnean. Bat autoan geratu da, eta, antza denez, ez du tiroketan parte hartu.\nBFM TV telebistak lekuko batek grabaturiko bideoa argitaratu du. Hor ikus daiteke bi erasotzaileek ihes egin zuten unea. «Profeta mendekatu dugu», oihu egin dute frantsesez autoan sartu aurretik. Lekukoen arabera, «Ala Akbar [Jainkoa handia da]» oihuka sartu dira egoitzara. Ihesean beste polizia batekin egin dute topo, eta tiroketan zauritu egin dute. Lurrean zegoela hil dute, odol hotzean buruan tiroa emanda. Frantziako hedabideek kontsultaturiko adituak bat datoz: formazio militarra jasotakoak dira, «modu profesionalean» eta «patxadaz» jardun baitute.\nHiriburuko iparralderantz ihes egin dute autoan. Porte de Pantin inguruan utzi behar izan dute, plataforma bat jo ondoren. Renault Clio bat hartu dute ondoren, gidaria autotik kanporatuta. Ihesaldian oinezko bat harrapatu dute, eta larri zauritu. Poliziak ez du datu gehiagorik eman, baina Parisen ezkutatu direlakoan dago. Libération-en arabera, «lokalizatuta» dauzka Poliziak.\nManuel Valls Frantziako lehen ministroak 3.000 agente baino gehiago mobilizatu ditu erasotzaileen bila, eta gorenean jarri du atentatuen alerta. Prentsa egoitzak, saltoki handiak, gurtzarako lekuak eta garraiobideen gainean «zaintza berezia» jarri dute. Bernard Cazeneuve Barne ministroak azaldu du hiru pertsonak egin dutela atentatua. Ez du egileei, ez haien helburuei buruzko azalpenik eman.\nErreakzio uholdea eta bat-bateko elkarretaratzeak eragin ditu sarraskiak. Milaka eta milaka lagun atera dira Frantziako hiri nagusietan. Ipar Euskal Herrian ere antolatu dituzte astekaria babesteko ekitaldiak.\nCharlie Hebdo-ren azken zenbakian Michel Houellebecq idazle polemikoaren inguruko azala egin zuten. Izan ere, Soumission haren azken liburuak hautsak harrotu ditu, alderdi islamista moderatu bateko burua errepublikako presidente kargua hartzen irudikatzen baitu. Zenbaki horretan Abu Bakr al-Bagdadi Estatu Islamikoko buruzagiaren karikatura bat egin zuten. Hain zuzen, atzo goizean jarri zuten irudi hori Twitter sare sozialean. Iragan azaroan, muturreko talde islamistak frantziar musulmanak gerra santura eta Frantzian erasoak egitera deitu zituen, sarean zabaldutako bideo batean.\nMuturreko islamistek aspalditik dute jomugan Charlie Hebdo, Mahoma profetaren karikaturak argitaratzeagatik. Aspaldikoa da auzia. Herrialde musulmanetan protesta franko eragin zituen 2005eko irailean Jyllands-posten Danimarkako egunkariak profetari buruz eginiko karikaturak. Frantziako astekariak ere argitaratu zituen gisa horretako marrazkiak, eta orduko zuzendari Philippe Val auzipetu zuten, Frantziako Erakunde Islamisten Erakundeak eta Parisko Meskita Handiaren salaketaren ondorioz. Irainaren eta adierazpen askatasunaren arteko muga lausoaren inguruan eztabaida sutsua eragin zuen aferak. Azkenean, kargurik gabe aske utzi zuten. 2012an beste karikatura sortek ere haserrea eragin zuen herrialde musulmanetan, Frantziak eta Mendebaldeko beste herrialdeek enbaxadak itxi behar izateraino.\nAstekariko kazetariek mehatxuak oso present eduki dituzte ordutik, eta horiekin lan egitera ohitu dira. Segurtasun neurriak hartuak zituzten, batez ere 2011n egoitzari eraso ziotenean, molotov koktelak botata. Zuzendariari bizkartzainak jarri zizkioten.\nAntonio Fischetti Charlie Hebdo-ko kazetariak Libération egunkariari azaldu dionez, azkenaldian segurtasun neurriak lasaitu zituzten. Polizia auto bat egon ohi zen erredakzioko atarian, baina baziren hilabete batzuk kendu zutela. «Une egokia iritsi arte itxaron dute». Fischettiren arabera, kontuan zuten helburu zirela. «Baina gisa honetako sarraski bat imajinatzea..., mundu guztia hiltzeko xedearekin...».


Euskara | Observatorio da Lingua Galega\nOngi etorri Galizieraren Behatokiaren web orrira. Galiziako berezko hizkuntzari buruzko informazio interesgarria aurkituko duzu hemen, baita Behatokiak orain arte egindako lanaren nondik norakoak ere.\nGalizieraren Behatokia 2007an sortu zen, Galiziako Xuntaren Hizkuntza Politikako Idazkaritza Nagusiaren ekimenez, eta galizierak Galiziako gizartean duen egoera aztertzea eta lehen eskuko ezagutza lortzea du xede nagusi. Hain zuzen, web orri honetan aurki dezakezu informazio hori.\nHorrez gain, beste baliabide batzuen artean, Espainiako eta munduko beste hizkuntza batzuei buruzko informazio soziolinguistikoa ere eskura dezakezu web orri honetan. Horrela, Galizieraren Behatokiak munduko hizkuntz aniztasuna jendarteratzen lagundu nahi du, bai eta eskualdeetako eta eremu urriko hizkuntzak sustatzen ere. Helburu hori betetze aldera, web orri honek munduko hizkuntzei buruzko berrien atala du, egunero gaurkotua, eta astekari elektronikoa ere bai.\nHorrenbestez, gure web orrian sartzera (galizieraz, gaztelaniaz edo ingelesez) eta astekariaren harpidedun egitera gonbidatzen zaitugu. Galizieraren Behatokiari buruzko informazio gehiago nahi baduzu, mezu elektroniko bat bidal dezakezu helbide honetara: info@observatoriodalinguagalega.org\nItxaso Etxebarriak euskarara itzulita


Abanto-Zierbenako Udala - Abanto Zierbenak 43.000 euro inbertitu ditu 5 auzotako argiteria hobetzeko\nAbanto Zierbenak 43.000 euro inbertitu ditu 5 auzotako argiteria hobetzeko\nAbanto Zierbenako Udalak udalerria ondo argiztatzearen alde lan egiten du eta, horregatik, argi-puntu berriak jarriko ditu 5 auzotan.\n“Cotorrio, Santa Juliana, El Cerro, Montellano eta Murrieta auzoetako biztanleek Auzo saileko zinegotziaren eta Alkatetzaren bitartez eskatu ziguten eremu horietan esku hartzeko eta argi-puntu gehiago jartzeko. Bi dira arrazoiak: batetik, pertsonen segurtasuna bermatzea eta, bestetik, bideak hobeto argiztatuta egotea”, jakinarazi du Abanto Zierbenako alkate Maite Etxebarriak.\nArgi gutxiko eremuak dira, baina orain, argi-puntu berriei esker, ikuspen hobea dute. Hori da, hain zuzen, Cotorrio auzoaren kasua, non 9 eta 11 metroko altuerako hormigoizko bi zutoin instalatu baitira 60. zenbakiaren parean, hiru LED argirekin. Jarduketa horretarako 10.000 euroko inbertsioa egin da.\nSanta Juliana auzorako sarreran 9 metroko zutoin bat jarri da, LED argi batekin. 3.600 euro gastatu dira horretarako. Sanfuentesen, berriz, Montellano urbanizaziorako sarrerak argiztapen hobea izango du hemendik aurrera, 4 LED foku dituzten 7 metroko bi zutoini esker. 8.700 euro inbertitu dira gune horretako argi-puntuak jartzeko.\nArgiztapen berria lagungarria izango da udalerriko energia-eraginkortasuna hobetzeko, atmosferarako CO2 isuriak murrizteko, argi-kutsadura gutxitzeko eta argindar-fakturetan aurrezteko.\n“Udalak Abanto Zierbenako bizi-kalitatea hobetzea du xede, eta horretarako funtsezkoa da argiztapen egokia izatea. Gure auzo guztiek, hala erdigunekoek nola urruneko eremuetakoek, eskubidea dute argiztapen egokia izateko. Detektatu ditugun eremu ilunetan argi-foku berriak sortu ditugu, egoera konpontzeko. Lanean ari gara”, adierazi du Etxebarriak.\nLas Carrerasen, Murrietako auzo altuan, LED argidun zutoin bat jarri behar da 21. zenbakiaren parean; izan ere, bide horretatik herritar asko igarotzen dira eta iluna dago. Hornikuntza hori egiteko, Udalak 3.200 euro jarri beharko ditu bere diru-kutxatik.\nGarrantzitsua da Udalaren kirol-instalazioen inguruetan behar adina argi egotea. Horregatik, hemendik aurrera argia egongo da padel-pistetarako sarreran, Gallartako igerilekuen ondoan. Horretarako, 5 argi-zutabe jarriko dira. Udalak herriko argiztapena hobetzeko eginiko jarduketa multzo honen barnean, azken hori da, hain zuzen, garestiena, 17.000 eurotik gorako kostuarekin.\n“Guztira ia 43.000 euro inbertituko ditugu Abanto Zierbenako argiztapena hobetzeko. Esku-hartze txikiak dira, baina asko hobetuko dute herritarren eguneroko bizitza, eremu horiek seguruagoak izango baitira, argiztapen egokia jartzeari esker. Lanean jarraitzen dugu gure kaleetako bonbilla guztiak kendu eta LED lanparak jartzeko, ekologikoagoak eta eraginkorragoak baitira. Orain herritarrek eskatutako leku guztiak argiztatzea dagokigu, eta horretan ari gara”, esan du amaitzeko Etxebarriak.


900 inkesta telefoniko egingo zaizkie gazteei hiriari buruz duten ikuspegia ezagutzeko - Bilbao Gazte\n900 inkesta telefoniko egingo zaizkie gazteei hiriari buruz duten ikuspegia ezagutzeko\nDatozen egunotan 900 inkesta telefoniko egingo zaizkie Bilboko eta 18 eta 35 urte bitarteko gazteei, Bilbori buruz duten ikuspegia ezagutzeko, Bilboko Udalak, Deustuko Unibertsitateak eta BBK Fundazioak elkarlanean egindako ikerketa baten baitan.\nEgingo diren inkestek hainbat galdera izango dituzte; Bilboren arazoak eta bertuteak, bizi-eredu ideala eta etxebizitza, lana, zerbitzuak, zaletasunak edo balioak bezalako gaiei buruzko itxaropenak kontuan hartuta, besteak beste.\nInkesta GazteGO proiektuaren baitan kokatzen da, zeinak identifikatu nahi baitu gazteei zer iruditzen zaien garrantzitsua Bilbo hiri erakargarria izan dadin, eta bertan beren bizi-proiektua garatzeko behar dituzten aukerak eskaini diezazkien. Lortutako emaitzekin Bilboko Udalak Bilbao Gazte Hiria 2020/23 estrategia diseinatuko du, Bilboko gizartea gaztetzen lantzen jarraitzeko balio izango duena.\nEra berean, #GazteGO Bilbao Gazte Hiria proiektuaren menpe dago, gazteentzako udal sail eta entitate programak eta ekintzak identifikatzeko eta ebaluatzeko barne-prozesua, alegia.\nEuskadiko Gazteriaren Kontseiluak (EGK) ere parte hartu du ikerketa honetan.\nPrevious Hemen da Distart, online jaialdi artistiko berria\nNext #NikUlertzendut, LGTBI-fobiaren kontrako sentsibilizazio eta aldarrikapen-kanpaina berria


Gure aseguruak eta COVID-19 [Eguneratuta] - Lagun Aro Aseguruen bloga\n2020, 11 ekaina\nSeguros Lagun Aro oso gertutik jarraitzen ari da COVID-19 dela-eta bizitzen ari garen osasun publikoaren krisia, eta jakinarazi nahi dizugu jarraitzen dugula Laboral Kutxako eta gure aseguru-bitartekarien sareko bezero guztiei zerbitzua eskaintzen.\nDena prest daukagu behar duzun arreta guztia eskaintzeko. Gure zerbitzuak operatibo mantentzen ari gara eta neurri batzuk prestatu ditugu, pandemiak ahalik eta eragin txikiena izan dezan gure aseguratuen bizimoduan.\nAseguru bat baduzu gurekin eta kezkatuta bazaude ordaindu behar duzulako, Lagun Aron ordaintzeko erraztasun gehiago ematen dizkizugu orain. Informazioa nahi baduzu eskaintzen dizkizugun ordainketa-baldintzei buruz, galdetu zure ohiko aseguru-bitartekariari, hurbilen duzun LABORAL Kutxako bulegoan edo deitu 944 94 74 28 telefonora.\nBotikak entregatzeko zerbitzua eta lan-munduko gaiei buruzko aholkularitza\nBotikak entregatzeko zerbitzua\nCOVID-19arengatiko konfinamendu-aldian zehar, Seguros Lagun Arok aseguratutako pertsona guztiek botikak etxera bidaltzeko eska dezakete, osasun-arrazoiengatik, konfinamendu mugatuagatik edo nahitaezko berrogeialdiarengatik atera ezin direnean. Zerbitzua doakoa da. Erabili nahi izanez gero, deitu 944 94 74 28 zenbakira eta hautatu lokuzioaren 2. aukera.\nOrientazio juridikoaren bermea\nSeguros Lagun Aroren Etxeko asegurua nahiz Merkataritza-asegurua duten pertsona guztiek Orientazio juridikoaren zerbitzua erabil dezakete lan-munduko gaietarako, enplegua aldi baterako erregulatzeko espedienteetarako… Zerbitzua doakoa da. Deitu 944 94 74 28 zenbakira.\nZer gertatuko da nire aseguruekin?\nHorregatik, zure auto- edo etxe-aseguruari buruzko zalantza batzuk argitu nahi ditugu hemen, ezarritako alarma-egoera dela-eta jasotzen ari garen galdera ohikoenei erantzuna emateko.\nDeskonfinamenduaren 1. fasetik, tailerrak eta osagarrien dendak berriro irekitzen ari dira.\nAutoa hartu behar badut eta errepideko laguntza behar badut, ba al dago garabi-zerbitzurik?\nGure garabilariak lanean ari dira gaur egungo egoeraren mende, beren enplegatuen eta gure bezeroen segurtasuna zainduz. Baliteke horrek laguntza-denboran eragina izatea. Gogoratzen dizugu autoa lantokira joateko bakarrik erabili beharko litzatekeela; izan ere, askoz trafiko gutxiago dago gure errepideetan.\nEta autoa tailerrera eraman behar badut ezbehar bat izan dudalako?\nKasu horretan, kontuan eduki behar da tailer asko ordutegi- nahiz pertsonal-aldaketa asko izaten ari direla, eta, kasu askotan, ixten ere bai. Eguneratua: Deskonfinamenduaren 1. fasetik, tailerrak aurretiko hitzorduarekin eta desinfekzio-neurriekin ireki dituzte. Horregatik, ziurtatu behar dugu autoa eraman dezakegula hautatutako tailerrera.\nGuk zerbitzua mantentzen dugu gure konfiantzazko tailerretan, baldin eta tailer horietako profesionalek oraindik ere zerbitzua ematen badute. Perituek lanean jarraitzen dute, baina saiatzen ari dira beren lana bideoperitazio bidez egiten, tailerrek irekita jarraitzen badute.\nZer gertatuko da ezbeharra etxean gertatuz gero?\nSeguros Lagun Arok zerbitzua mantenduko du, perituen eta konpontzaileen sarea erabilgarri dagoen neurrian. Haietako asko ez daude lanean desplazamendurik ez egiteko eta etxeetara ez joateko; horregatik, baliteke egoerak eragina izatea ohiko epeetan.\nTeleperitazioa erabiltzen ari gara prebentzio-neurri gisa ahal den guztietan, bezeroen eta profesionalen birusarekiko esposizioa mugatzeko.\nErantzukizunez jokatzeko, zerbitzu batzuk eten ditugu aldi baterako –Eskutrebe Zerbitzua, etxeko laguntza ez-urgenteak…–, arazorik gabe atzeratu daitezkeelako. Eguneratua: Eskutrebe Zerbitzua normaltasunez funtzionatzen ari da ekainaren 12tik. Alarma-egoeran zehar larrialdi-zerbitzuak mantendu dira. Orain, zerbitzuari berrekitean, urgentziarik gabeko konponketak ere egingo dira.\nGogoratu zure etxeko aseguruak urruneko laguntza informatikoaren zerbitzua barne hartzen duela.\nEgun hauetan denbora gehiago pasatuko dugu etxean, gure gailu elektronikoen bidez konektatuta. Horregatik, gogoratzen dizuegu gure etxeko aseguruek urruneko laguntza informatikoaren zerbitzua barne hartzen dutela (Etxebizitza digitala). Bereziki erabilgarria gerta dakizuke egun hauetan, askoz denbora gehiago pasatzen baitugu etxean Interneten konektatuta. Estaldura honetan zerbitzu hauek sartzen dira: gorabeherak konpontzea, datuak berreskuratzea, babes digitalaren neurriak (gurasoen kontrola…), Internet bidez egindako erosketen erreklamazioetarako aholkularitza…\nBestalde, Zure etxea hobetzen dugu webgunean xehetasun gehiagorekin azaltzen dizugu laguntza informatikoa eta babes digitala eskaintzen dituen zerbitzu hau.\nAzkenik, ez ahaztu: arrisku anitzeko asegurua kontratatuta badaukazu Seguros Lagun Arorekin zure negoziorako, Babes Digitala eta Ziberarriskuak zerbitzua ere baduzu, zure ekipoen kalteberatasun informatikoak aztertzeko eta ransomwarearen, birusen eta segurtasun-hutsegiteen aurka babesteko. Estaldura hau babes informatiko osoa da, eta zerbitzu hauek sartzen dira: birusen kontrako programak eta suebakiak konfiguratzea, programak eta segurtasun-adabakiak eguneratzea eta Hodeian segurtasun-kopiak egitea eta datuak konfiguratzea. Hori guztia osatzen da erantzukizunari, pribatutasun-politikei, zibersegurtasun-neurriei eta estortsio zibernetikoaren aurreko erantzunei buruzko aholkularitza integralarekin.\nKontsultatu estalduraren barruan sartzen diren zerbitzuak.\nBerrikuntza garrantzitsuenei buruzko informazioa ematen jarraituko dugu artikulu honetan bertan.\nBeste edozein zalantza galdetzeko edo argibide eskatzeko, jarri harremanetan gurekin edo zure aseguruen bitartekariarekin.\nEdozein kontsulta edo izapide egiteko, deitu 944 94 74 28 telefonora, 365 egunetan 24 orduetan.\nEdo erabili gure webguneko txata.\nLaboral Kutxako bezeroa bazara, online banka bidez kudea ditzakezu etxeko nahiz saltokiko gorabeherak.\nTags: auto-asegurua, bezeroentzako arreta, koronabirusa


Laniscourt - Wikipedia, entziklopedia askea.\nCessières, Clacy-et-Thierret, Molinchart, Mons-en-Laonnois, Montbavin eta Cessières-Suzy (en)\n96 (%50.3) 86 (%45)\nLaniscourt Frantziako udalerri bat da Aisne departamenduan dagoena, Frantzia Garaia eskualdean. 2013an 175 biztanle zituen.\n2007an udalerrian erroldatutako biztanleak 183 ziren. Familiak 72 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 28 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 74 etxebizitza zeuden, 68 familiaren etxebizitza nagusia ziren eta 6 bigarren erresidentzia ziren. Etxebizitza guzti hauek 74etxeak ziren. 68 etxebizitza nagusietatik 67 bere jabearen bizilekua ziren eta 1 alokairuan okupaturik zegoen; 1ek bi gela zituen, 7 etxek hiru zituzten, 16 etxek lau zituzten eta 44 etxek bost zituzten. 55 etxek euren parking plaza propioa zuten azpian. 25 etxetan ibilgailu bat zegoen eta 40 etxetan bat baino gehiago zituzten.\nLaniscourt udalerriko biztanleria-piramidea 2009an .\n2007an lan egiteko adina zuten pertsonak 118 ziren, horien artean 90 aktiboak ziren eta 28 inaktiboak ziren. 90 pertsona aktiboetatik 84 lanean zeuden (45 gizon eta 39 emakume) eta 6 langabezian zeuden (1 gizon eta 5 emakume). 28 pertsona inaktiboetatik 8 erretiraturik zeuden, 17 ikasten zeuden eta 3 "bestelako inaktibo" gisa sailkaturik zeuden.\n2009an Laniscourt udalerrian 71 unitate fiskal zeuden, 188,5 pertsonek osaturik. Pertsona bakoitzeko diru-sarrera fiskalaren mediana urteko 19.418 euro zen.\n2007an zeuden 8 komertzioetatik, 3 eraikuntza enpresak ziren, 1 finantziazio enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 3 zerbitzu publikoetatik, 1 igeltseroa zen, 1 iturgina eta 1 ile apaindegia.\nMons-en-Laonnois (1,4 km)\nMolinchart (1,5 km)\nClacy-et-Thierret (2,1 km)\nVaucelles-et-Beffecourt (2,3 km)\nMontbavin (3,1 km)\nCerny-lès-Bucy (3,3 km)\nCessières (3,6 km)\nChivy-lès-Étouvelles (3,9 km)


2019 - Donostiako Aste Nagusia 2019\n2019ko edizioa abuztuaren 10etik 17ra egin zen; guztira 491 jarduera programatu izan zituen eta, zaletasunak eta adinak kontuan hartuz, mota guztietako jendeari erantzuten saiatu ziren.\nRealeko emakumezkoen taldeetako (futboleko eta belar-hockeyko taldeak) jokalarien eta Elkarte Gastronomikoko Ohorezko Batailoia gidatzen zuen Onintza Mocoroa artillariaren eskutik festari hasiera emateak agerian utzi zuen bertako festetan emakumeen presentziaren eta parte-hartzearen alde donostiarrek egindako apustu irmoa.\nAste Nagusiko arrakasta handienetako bat kanoikada amaitu ondoren iritsi zen: Gazte Nagusi Holi Fest-ak, Boulevarden 6.000 lagun inguru bildu zituen dantzan eta koloretako hautsekin gozatzen, “Baietzik gabe, ezetz da” kanpainak aldarrikatzen zuen askatasunez eta bestearekiko errespetuz festetako mezuari erreferentzia eginez Astea hasteko helburu argiarekin.\nAmarako, Groseko eta Antiguako agertokiek oso ondo funtzionatu zuten Aste Nagusiari askok eskertzen duten “hiriko festa” puntu hori emanez. Jarduerek oso harrera ona izan zuten.\nSaguesko zabalguneak bere helburuak bete zituen, hainbat motatako publikoari zuzendutako kontzertuak eskainiz. Macaco-ren kontzertuak bildu zuen ikusle gehien (18.500 pax inguru). Halaber, azpimarratzekoa da Lola Índigo-ren emanaldia (European Music Awards 2019ko MTV Artista Espainiar Onenaren saria). Oraingoan ere Konstituzio plaza arratsaldeko programazioaren erdigunea izan zen. Hondartzan zinea ikusteko azpiegituraren hobekuntzaren ondorioz (led pantaila), eguraldiak eragindako gorabehera txikiek ez zuten programatutako filmak ematea eragotzi. Beste urte batez Kursaala derrigorrez bisitatzeko leku bihurtu zen Aste Nagusira bertaratzen zirenentzat: food truck-en eskaintza aprobetxatuz, programatutako kontzertuak ikusiz edo de DJen eskaintzaz gozatuz.\nAste Nagusia jada ohiko bihurtu den ikuskizun piromusikalarekin amaitu genuen. Aurten ikuskizun piromusikalen diseinatzaile onenetako baten lana ikusteko aukera egon zen: Ricardo Caballer Cardo. Emaitza ikusgarria izan zen. Soinu-erakustaldi bikainak, koloreen konbinazioak, aukeratutako musikak… guztiak lagundu zuen Aste Nagusiaren amaierako ekitaldi bikain hori asteko txalotuenetako bat izateko.\nUrrezko koparen irabazlea: Iker Vicente\nAste Nagusiko XII. Marmitako Lehiaketa\nBikote irabazlea: Alberto Zubelzu eta Carlos Arechaga\nGazteentzako VIII. Lehiaketa Gastronomikoa\nAste Nagusiko II. Legatza saltsa berdean Lehiaketa\nBikote irabazlea: Irene Asensio eta Elena Navarro\nAste Nagusiko Valentziar Paellaren III. Lehiaketa\nAste Nagusiko III. Arkume Menestra Lehiaketa\nEmakumezkoen III. Bandera Aste Nagusia\nSu festen nazioarteko 56. Lehiaketa Jaialdia\nPirotecnia Valecea (Araba), Ciels en Fête (Frantzia), Scarsella Fireworks (Italia), Pirotecnia Vulcano (Madril), Pirotecnia Gironina (Valentzia), IP Innovative (Alemania) eta Hermanos Caballer pirotécnicos (Castelló).\nBeste behin ere —eta jada bostgarren edizioa da— Aste Nagusiko Su Artifizialen Argazki Lehiaketa antolatu zen. Bertan, nahi zuen orok parte har zezakeen. Jarduera horren helburua zen datorren urteko lehiaketa iragartzeko irudia aukeratzea. Aurtengo irabazlea Arantxa Cortajarena izan da, "Fuegos entrelazados" irudiarekin.


BARHE Barne Heziketa - Aurkezpena\nKaixo! Mariola Pascual naiz...\nEnpresen Administrazio eta Zuzendaritzan lizentziatua, Giza Baliabideen Zuzendaritzako Masterra, Psikologiako Ikerketako Masterra: gizabanakoa, Taldea, Antolaketa eta Kultura, I+G+b Masterra, coach integratiboa, sonoterapeuta, yoga-irakasle heldu eta adingabeentzat, emozioen kudeaketan aditua eta BARHEren sortzaile eta zuzendaria.\nZertarako sortzen da BARHE?\nEkintzaileentzat eta pertsonei beren garapenean laguntzeko ilusiotik sortzen da BARHE. Horretarako, esku-hartze integrala eskaintzen da, eta gizabanako bakoitzak hazteko eta hobetzeko dituen kezkei erreparatzen diegu.\nBARHE zentro espezializatua da, eta pertsonarekin lan egiten da, haren egoera psikofisikoaren arabera. Barhetik lortu nahi den helburua pertsona eraldatzen laguntzea da, osotasunean eta lasai bizi dadin, haren garapenean eragina izan dezaketen zailtasun- eta sufrimendu-uneei erreparatuz.\nZERGATIK BARHE AUKERATU?\nBARHEn konpromiso irmoa eta sendoa eskuratzen diegu guregan konfidantza dutenei.\nZure garapen pertsonala, profesionala eta dituzun helburuak lortzen laguntzea nahi dugulako.\nIzan ere, pertsona gisa, gurekin egiten duzun edozein prozesutan arreta, ulermena, entzumena, errespetua, babesa eta lagunduta sentitzea nahi dugu.\nEta batez ere, Zu gabe ez genukeelako izateko arrazoirik izango.\nESKERRIK ASKO BISITAN ETORTZEAGATIK ETA GUGAN KONFIANTZA IZATEAGATIK!\nSan Ignacio 1 behea ezk. 20200 Beasain (Gipuzkoa)


Turismoa egiteko beste era bat - Zarautz - Zarauzkohitza.eus\nTurismoa egiteko beste era bat\nAitziber Arzallus - Gipuzkoako Hitza 2021-03-26 13:34\nGOT Gipuzkoako Orientazio Taldeko kide bat 2018ko Zegama-Otzarte orientazio proban. (Ion Varela)\nGOT Gipuzkoako Orientazio Taldeak orientazio ibilbide iraunkorrak atondu ditu Zarautzen eta Seguran; zailagoak dira ibilbide batzuk, eta errazagoak beste batzuk.\nGauza jakina da pandemiak asko murriztu dituela aisialdirako aukerak, eta herritarrek lehen zituzten ohiturak alboratu behar izan dituztela eta berriak hartu. Gauez kalean ibili ezinak, mugitzeko mugek, leku itxiak eta jende pilaketak ekiditeko aginduek, etxetik ateratzeko beharrak eta beste hainbat faktorek mendira joatera bultzatu dute jendea; hori bihurtu da askoren astuburuetako plana. Baina zergatik ez eman beste ukitu bat betiko mendi buelta horri? Orientazioa praktikatuz egitea da Ibon Goikoetxea GOT Gipuzkoako Orientazio Taldeko kidearen proposamena: “Mendiaz gozatzeko eta bazterrak ezagutzeko primerako kirola da, eta edonork egin dezake, gainera”.\nBeste edozein kiroletan bezala, orientazioan ere badira lehiaketak. Baina, horiek alde batera utzita, GOT azkenaldian ahalegin berezia egiten ari da kirola bera ezagutarazteko eta herritar ororen eskura jartzeko. Horren erakusgarri, beste bi ibilbide iraunkor prestatu ditu taldeak: asteartean aurkeztu zuten Segurakoa, eta larunbatean Zarauzkoa.\nEtzi, igandea, estreinatuko dute Segurako ibilbidea, proba batekin. Orientazioan edo mendian federatuta dauden 16 urtetik gorako herritarrek parte hartu ahal izango dute proban, baina, behin lehia bukatuta, herritarrentzat erabilgarri geldituko da zirkuitua, noiznahi egiteko moduan. Segurako ibilbide iraunkorraren barruan, hiru zailtasun mailako ibilbideak prestatu ditu GOTek. Ibilbide horia familian egiteko modukoa izango da: kilometro bateko luzera du, eta hamar baliza. Ibilbide laranja luzexeagoa da: 2,5 kilometroko luzera du, eta hamahiru baliza. Azkenik, gorria, ibilbiderik luzeena eta teknikoena, orientazio kirola ezagutzen dutenentzat izango da: 3,5 kilometroko luzera du, eta hamasei baliza. Mapak eskuragai egongo dira GOTen webgunean, Segurako udaletxean, Ardixarra etxean, Imaz hotelean eta Ondarre nekazaritza etxean.\nZarauzko ibilbide iraunkorraren barruan ere hiru zailtasun mailako ibilbideak atondu ditu taldeak, guztiak ere herriko eraztun berde-urdinean. Ibilbide horia bi kilometroko bira bat da, Vista Alegreko parkearen inguruan, eta hamar baliza ditu; ibilbide laranja Mutxio eta Santa Barbara ermitaren inguruetara iristen da: 2,7 kilometroko luzera du, eta hamabi baliza ditu. Gorria, Zingira inguruan, 3,9 kilometroko bira bat da, eta hamabi baliza ditu. Hiru ibilbideak Turismo Bulegoan hasi eta bukatzen dira, eta mapan zehaztutako plaka zuri-laranjak aurkitu beharko dituzte herritarrek, hurrenkera jakin batean. Plaka bakoitzak hizki bat darama, eta, hizki horiek mapan apuntatu ondoren, Turismo Bulegoan aurkeztu beharko dituzte. Maiatza bitarteko epean aurkezten dituztenen artean opari bat zozkatuko dute, gainera. Ibilbideen mapak Turismo Bulegoan bertan eskura daitezke, eta baita Zarauzko Udalaren eta GOTen webguneetan ere.\nGoikoetxeak ibilbide iraunkor horiek eta lurraldean barrena prestatuta dituzten besteak egitera animatu ditu herritarrak, “lekuak beste era batera ezagutzeko aukera ona eta atsegina” direlako. Adierazi du “turismoa egiteko aisialdiko beste eskaintza bat” direla, eta norberak nahieran egin ditzakeela, “jolas modura edo lehiatuz”. Taldearentzat, berriz, orientazioa ezagutzera emateko “primerako baliabidea” direla uste du: “Ibilbideak prestatzeak dezenteko lana du, baina merezi du, eta are gehiago horrek orientazioa ezagutarazteko balioko badu”.\nIzan ere, pixkanaka lekua egiten ari den arren, orientazioa kirol txikia da oraindik. “Geure alde dugu pandemia garaiotan ere arazo handirik gabe praktika daitekeela, eta esan dezakegu azken urteotan taldea indartu eta egonkortu egin dela”. Esan du eskoletatik ere gero eta eskari handiagoa dutela, eta hasita daudela haiekin elkarlanean ere.


bigarren urtea zinemaldian | cine social y cultura libre\n← sozio politikoa saila - 2014\nsolasaldi bideoa: "BASERRI BIZITZA ETA ... →\nbigarren urtea zinemaldian\nPosted: apirila 28, 2014 | Filed under: zinemaldiaren prozesua | Tags: aurkezpenak | Leave a comment »\nDonostiako Creative Commons II. Zinemaldiarekin jarraitzen dugu. Lehen edizioa egokia izan zen, askoren esanetara onargarria baino geihago lehenengoa izateko.\nHemendik eskerrak eman nahi dizkiet lagundu gaituzten erakundeei, bereiziki:\n-Donostia Kulturako zinema unitateari bere babes instituzionalagatik eta komunikazio arloan eman diguten laguntzagatik.\n-Koldo Mitxelena Kulturuneari beraien gunea uzteagatik eta haien programatzaileen laguntzagatik.\n-Eta Gaikako Sailetan elkar lanean aritu diren beste erakundeei, adibidez Bandabat Elkarteari (Guardetxeko kudeatzailea), Gipuzkoako Arkitekto Elkargo eta Arkitekturako Goi Eskolari, Cristina Enea Fundazioari eta Gipuzkoako Argazkilari Elkarteari: gure esker ona noski, elkarte hauetan gurekin elkarlanean izan diren pertsonei.\nBenetan eskerrak eman nahi dizikiegu ere solasaldietako gonbidatuei beraien eskuzabaltasunagatik eta dohainik parte hartzeagatik, gure zero aurrekontua dela eta ezin izan bait genuen gaturik izan.\nBukatzeko eskerrak eman nahi dizkiet beraien denbora eta zeregina eskaintzeagatik, batez ere zinemaldiko lan egun estuenetan, banakako kolaboratzaileei. Zinemaldi bat aurrera eramateak lan handia du eta beraien lana gabe ezinezkoa izango zatekeen proiektu honen garapena.\nAzkenean aurrera atera zen eta harrera onarekin.\nHorregatik bigarren edizioarekin jaraituko dugu.\nAurten Sail Ofiziala azaroan izango da. Honetaz gain, programazio hedatuan ekaineko Erakustaldia izango dugu (bertan Berdintasuneko sail tematikoa sartuko dugularik), kulturarteko Saio tematikoa ekainaren 20ean izango da, Arkitektura eta Hirigintza saila urrian, eta Ekologia saila urrian edo azaroan.\nUrte osorako erabateko plana. Parte hartzen duten eragile guztientzat eta publikoarentzat erraza eta gustukoa izango dela espero dugu.\nZinemaldiaren finantziazioa planteatzen hasi gera eta dirulaguntza deialdi desberdinetara aurkeztu gera. Ematen digutenaren arabera ordaindu ahal izango ditugu lankidetzak.\nBitartean, ongietorriak izango dira zinemaldian lankide izateko laguntza inkondizionalak gure “behar dugun” orrialdean ikusi daitezken gaietan.\nZinemaldiak zentzua du egiten duguna interesatzen bazaizu. Honela bada, etor zaitez gurekin egotera. Eta jarraituko dugu.


Padiès - Wikipedia, entziklopedia askea.\nRolland COUGOUREUX (2014-2020)\n44° 02′ 32″ N, 2° 21′ 47″ E / 44.042222222222°N,2.3630555555556°E / 44.042222222222; 2.3630555555556Koordenatuak: 44° 02′ 32″ N, 2° 21′ 47″ E / 44.042222222222°N,2.3630555555556°E / 44.042222222222; 2.3630555555556\nAndouque, Crespin, Faussergues, Lacapelle-Pinet, Lédas-et-Penthiès eta Valence-d'Albigeois\nPadiès (frantsesez eta ofizialki: Padiès) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 192 biztanle zituen.\n2007an Padiès udalerrian erroldatutako biztanleak 192 ziren. Familiak 79 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 27 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 111 etxebizitza zeuden, 79 familiaren etxebizitza nagusia ziren, 22 bigarren erresidentzia ziren eta 10 hutsik zeuden. 107 etxeak ziren eta 4 apartamentuak ziren. 79 etxebizitza nagusietatik 70 bere jabearen bizilekua ziren, 7 alokairuan okupaturik zeuden eta 3 doan lagata zeuden; 1ek gela bat zuen, 1ek bi zituen, 4 etxek hiru zituzten, 12 etxek lau zituzten eta 62 etxek bost zituzten. 70 etxek euren parking plaza propioa zuten azpian. 38 etxetan ibilgailu bat zegoen eta 34 etxetan bat baino gehiago zituzten.\nPadiès udalerriko biztanleria-piramidea 2009an .\n2007an lan egiteko adina zuten pertsonak 100 ziren, horien artean 83 aktiboak ziren eta 17 inaktiboak ziren. 83 pertsona aktiboetatik 79 lanean zeuden (44 gizon eta 35 emakume) eta 4 langabezian zeuden (2 gizon eta 2 emakume). 17 pertsona inaktiboetatik 8 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.\n2009an Padiès udalerrian 80 unitate fiskal zeuden, 193,5 pertsonek osaturik. Pertsona bakoitzeko diru-sarrera fiskalaren mediana urteko 11.707 euro zen.\n2000. urtean Padiès udalerrian 30 nekazaritza-ustiategi zeuden, 840 hektarea erabiltzen.\nLacapelle-Pinet (3,5 km)\nValence-d'Albigeois (4,0 km)\nLédas-et-Penthiès (4,8 km)\nCrespin (5,5 km)\nMontauriol (5,7 km)\nFaussergues (5,9 km)\nTréban (5,9 km)\nWikimedia Commonsen badira fitxategi gehiago, gai hau dutenak: Padiès\nOrriaren azken aldaketa: 5 martxoa 2019, 11:29.


Covid-19 koronabirusa: positiboak Euskadin, 2021eko urriaren 8an\nR0 indizeak, berriz, beste bi ehunen egin du gora, 0,96raino, eta ospitaleetako presioak bere horretan dirau: 71 pertsona ospitaleratuta daude, 32 zainketa intentsiboetako unitateetan eta 39 gela arruntetan.\nPCRak EAEn. EITBren bideo batetik lortutako argazkia.\nCovid-19aren positibo berriek gora egin dute azken orduetan Euskadin 103 kasuraino, aurreko egunean baino 15 gehiago, eta 100.000 biztanleko 14 eguneko intzidentzia-tasa metatuak behera egiten jarraitzen du, 58,87 kasukoa baita, asteazkenean 59,19 kasu izan ondoren.\nGipuzkoak (69,26) 60 kasutik gora jarraitzen du, baina pixka bat behera egin du; Araban (53,30) eta Bizkaian (51,52), aldiz, indize hori jaitsi egin da, baina zertxobait bakarrik.\nOspitaleetako presioari dagokionez, covid-19 duten 71 pertsona daude ospitaleetan. Horietatik 32 ZIUetan daude (aurreko egunean baino 1 gehiago), 39 gela arruntetan daude (1 gutxiago) eta 10 ospitaleratze berri izan dira (aurreko egunean bezainbeste).\nHala ere, kutsatuta dagoen pertsona batek zenbat pertsona kutsa ditzakeen adierazten duen R0 indizea berriro igo da, 0,94tik 0,96ra.\nGaixo batek beste pertsona bat kutsatzeko mugak gora egiten jarraitzen du Araban, 1,02tik 1,09ra igo baita; Bizkaian, berriz, 0,82tik 0,86ra igo da, eta Gipuzkoan behera egin du, zenbait egunez gora egin ondoren, 1,07tik 1,04ra jaitsi baita.\nBestalde, intzidentzia-tasen arrazoia (egungo 14 eguneko intzidentzia-tasa metatua duela astebetekoarekin alderatzen duena) 0,83koa da (0,81ekoa zen bezperan).\nOsasun Sailak pandemiaren bilakaeraren buletin epidemiologikoa eguneratu du, egunero argitaratzen den azkena, hemendik aurrera astelehenetan bakarrik emango baita ezagutzera.\nEmandako azken datuen arabera, ostegun honetan 4.305 proba diagnostiko egin dituzte, asteazkenean 5.683 proba egin ostean, eta 103 kutsatu berri atzeman dituzte; aurreko egunean, berriz, 88 izan ziren. Horrela, proba gutxiago eginda, egindako analisien aldean positiboen tasa ia puntu bat igo da, % 1,5etik % 2,4ra.\nDatuak lurraldez lurralde aztertuta, ostegunean 48 positibo berri atzeman dituzte Bizkaian (asteazkenean baino bederatzi gehiago), 41 Gipuzkoan (bezperan baino hamaika gehiago) eta 14 kutsatu berri zenbatu dituzte Araban (aurreko egunean baino hiru gutxiago). Gainera, ez da kutsatze kasurik erregistratu Euskal Autonomia Erkidegotik kanpo bizi diren pertsonen artean.


GASTEIZ - BASQUE COUNTRY MAGAZINE\nSanta Maria Katedrala Gasteizko historiaren harrizko lekukoa da eta hainbat idazleren musa izan da (Ken Follett eta Paulo Coelho idazleena, adibidez). "Obrengatik irekita" izeneko zaharberritze-proiektu berritzailean murgilduta zegoela, bertako sekretuak erakutsi zizkien bertara hurbildutako bisitariei. Egun, gurtzarako dago zabalik, baina bisitariek ikusteko aukera dute oraindik ere.\nArabako hiriburua 1181. urtean sortu zen, antzinako Gasteiz herrixka kokatuta zegoen muinoan bertan, eta Santa Maria Katedrala muino horren tontorrean dago, Erdi Aroko eraikinez inguratuta. Katedralera hurbildu ahala, formen dotoretasunak txundituta utziko zaitu. Tenplua XIII. mendean hasi zen eraikitzen, defentsarako harresi batean. Eremua mugakidea izaki, gotorleku bat izatea garrantzitsua zela pentsatu zuten garai hartan. Hasiera batean, beraz, eliza-gotorleku izateko helburuarekin eraiki zuten. Denborarekin, ordea, gaur ikus dezakegun katedral gotiko ederrean bilakatu zen Santa Maria Katedrala. Gaur egun, Gasteizko historiaren lekuko ikaragaitz hau zaharberritze-prozesu batean murgilduta egon da, baina txukuntzen diren bitartean itxita egoten diren eraikinak ez bezala, Santa Maria Katedrala 'OBRENGATIK IREKITA' dago.Aldamio eta pasabideen artean eta kasko batez hornituta, irekita dituen erraiak bisita daitezkeela jakin dut eta, horrenbestez, goiz lasai bat hartu dut katedrala ezagutzeko. Oso garrantzitsua: bisitaldia aldez aurretik erreserbatu behar da. Gidariak ongietorria egin, eta hasi da txangoa. Gidariaren atzetik katedralean sartu orduko, ahoak irekitzen hasi dira. Gasteizko Santa Maria Katedraleko sarrerak zirrara eragiten du formengatik, argiagatik eta, jakina, bere bihotz irekiagatik. Barnealdeak Frantziako katedral gotikoak ekartzen ditu gogora (Notre Dame eliza, adibidez), baina, egiaz, nortasun handiko tenplu bakana da. Katedrala zaharberritze-prozesuan bete-betean dagoela bisitatzea abentura handia da. Aldamio garaiek eta zabalik dauden zoruek obretan egindako aurrerapenak uzten dituzte agerian.\nArkitekto batek obra batera egiten duen bisitaldi baten antzekoa da ibilbidea, izan ere, hilabete bakoitzaren azken astearteko 16:30ean, Katedralaren Fundazioko zuzendari kudeatzaileak –Juan Ignacio Lasagabaster arkitektoak– gidatutako bisitaldia egiten da. Bi ordutan zaharberritzearen xehetasunen berri izan ondoren, argi eta soinu ikuskizun harrigarri batekin amaitu da bisitaldia: "Argiaren Ataria". Ikuskizun horretan, teknologia digitalari esker, atariko hormak nola pintatu zituzten ikus daiteke. Merezi du ikustea.\nTenpluaren barruan, zorupeetan eta aldamio artean guztiz kontzentratuta dabiltzan arkeologo, hargin eta beste langile batzuek arretaz egindako lana ikusi dugu. Haurtzarora itzuli garela sentitu dugu. Bikote bat argazki bat egiten ikusi dut, kaskopean irribarrez; bitartean, gurasoek ahalegin guztiak egiten dituzte seme-alabei katedralaren aurreko zorua non zegoen eta indusketak noraino iritsi diren azaltzeko. Hain indusketa sakona egin dute, erromatarren garaiko aztarnak agertu direla, eta aztarna horiek Gasteizko iragan urrunena argitzen lagun dezakete.\nTenpluaren barruko ibilbidea argi-ilunetan egiten da. Pasabideetarako igoerak eliza bere handitasunean ikusteko aukera ematen du. Beste edozein erlijio-eraikinetan pentsaezina den ikuspegia dago, eta bisitaldiaren xarmaren parte da. Dorretik, Gasteiz osoa ikus daiteke: zeruarekin kontrastean agertzen diren teilatu gorrixkak eta berdegune ugariak. Obra gotiko paregabe honekin guztiz maiteminduta nago dagoeneko. Baina ez naiz bakarra izan. Besteak beste, Ken Follett eta Paulo Coelho idazle ospetsuek ere irrika bera sentitu dute, eta haiek izan ziren eraikin honekin eta hiriarekin liluratuta geratu ziren lehenak. Victor Hugo ospetsuak ere katedralaren itxura gotikoarekiko eta hiriak XIX. mendera arte izan zuen almendra-formarekiko erakarpen handia sentitu zuen. XXI. mendean, Coelho idazleak 'El Zahir' eleberriko funtsezko gune bihurtu zuen katedrala, eta Follett idazlea, berriz, urrutirago joan zen. Lehen aldiz bisitatu ondoren adierazi zuenez, "hain liluratuta geratu zen" eraikinarekin, 'Pilars of the earth” obraren bigarren zatiko musa bihurtzea erabaki zuela. Horrela, beraz, 'World withoit end' best-sellerrean kontatzen den istorioa fikziozko katedral baten inguruan gertatzen da, eta Arabako hiriburuko eraikinean pentsatuta idatzita dago. Hiriak itzuli egin zion maitasun-froga hori idazle galestarrari. Tamaina naturaleko estatua hiperrealista bat eskaini zion katedralaren ondoan, Buruileria plazan, eta estatua Casto Solano artista ospetsuak egin zuen. Harrez geroztik, tenpluaren eta idazlearen arteko amodioa publikoa eta betierekoa da.\nIbilbidea amaitzeko, harresiaren kanpoko erronda-bidea eta triforioa ikusi ditugu. Azkenik, katedraleko atariaren zaharberritze amaitua eta portadako tinpanoen lanketa ikaragarria ikus daitezke; portada XIV. mendeko Penintsula osoko ederrenetako bat da. Gasteizko Udalak eta Eusko Jaurlaritzaren Kultura Sailak finantzatutako azterlanari esker, antzinako harresi-horma uste baino zaharragoa dela egiaztatu da. Hori guztia berreskuratzea opari handia da Gasteizko biztanleentzat zein bisitarientzat.\nKatedraletik irtetean, bizikleta hartu eta Gasteiztik ibiltzea erabaki dut. Gasteiz "Europako Hiriburu Berdea" izan zen 2012 urtean, ingurumenaz eta biztanleen bizi-inguruneaz hobekien arduratu den hiria izateagatik eta klima-aldaketa globalari tokiko eremuan aurre egiten laguntzeagatik. Ahalegin handi horri esker, aire garbi-garbia arnasten da hirian. Gainera, zuhaitz- eta lorategi-eremu ugari daude, eta etorkizun iraunkorraren aldeko apustu irmoa egin da. Bidaiariok hiri ekologiko honek transmititzen duen zoriontasunean nabaritzen dugu hori. Txirrindularientzat dauden bide ugarietan eta gehienez ere orduko 30 km-ra iristen den zirkulazio lasaiko 47 kaleetan zehar ibiltzea plazer handia da, oso gomendagarria. Salburuko hezeguneetara abiatu naiz ondoren. Salburuko Parkea Gasteizko "Eraztun Berdea" osatzen duten parkeetako handiena da. Ataria Interpretazio Zentroan, naturaren altxor honi buruzko informazioa bildu dut: Nazioarteko Hezegune Garrantzitsua (Ramsar) eta Garrantzi Komunitarioko Lekua (GKL) da, eta Europako Natura 2000 Sarean sartuta dago. Lasai egin dut 206 hektarea dituen parkeko ibilbidea, bertako flora eta fauna ikusgarriari erreparatuz. Parkeak bi hegazti-behatoki ditu, eta Europako ugaztun eder eta mehatxatuenetako bat bizi da bertan: bisoi europarra (Mustela lutreola). Ugaztun horren kontserbazioa parkearen lehentasunezko helburuetako bat da. Bizikleta utzi, eta ur gaineko pasabideetan zehar ibili naiz, leku hau sentitzeko eta leku honek ingurumenaren babeserako duen garrantzi handia balioesteko, besterik gabe.\nBeste aholku bat nahi? Eguerdian, eguzkia atera bada, egin picnic bat Eraztun Berdeko parkeren batean; nire gogokoena, zalantzarik gabe, Salburuko Parkea da. Gauean, berriz, zoaz alde zaharrenera (Erdi Aroko Gasteizera) pintxo batzuk jatera. Kirola egin ondoren gosea handia bada, aldiz, afari ahaztezina egin dezakezu jatetxe ospetsuren batean.\nPintxoen Ibilbidea egitera abiatu naiz bizikletaz. Izugarri gustatzen zait jateko hain euskalduna den modu hau; sukaldaritza-sorkuntza txiki horietako bakoitzak bertako gastronomia aberatsaren zaporea gordetzen du. Bazkaldu ondoren, ARTIUM Arte Garaikidearen Euskal Museora abiatu naiz bizikletaz; ezinbesteko bisitaldia da hirira etortzen denarentzat. Eraikinaren aurreko gune zabalean, maila artistiko handiko elkarrizketa batean dihardute XX. mendeko hiru artista handiren obrek. Honako hauek dira: Richard Serra (Finkl Octagon, 1991), Jorge Oteiza (Mirador Mirando, 1958) eta Eduardo Chillida (Elogio de la Arquitectura XIV, 1994). Plazan, halaber, Vicente Larrearen obra handi bat (Broca kenkenes, 1976) eta Miquel Navarroren eskultura monumental bat (La mirada, 2001) ikus daitezke. Ongietorri bikaina da.\nMuseoaren barruan, atondoan, wifia doakoa denez gero, sare sozialetara igo ditut egun osoan egindako argazki guztiak. Ondoren, gelaz gela ibili naiz. Hemen dokumental bat ikusi, han eskultura edo pintura bati begira geratu... Mota orotako espresio artistikoek dute lekua museo moderno honetan. Horren erakusgarri, izen handiak azpimarra daitezke: Picasso, Dalí, Oteiza, Chillida, Miquel Barceló, Cristina Iglesias, Bill Viola, eta abar. Arratsaldea labur geratu zait, baina alde egin behar izan dut. Ilunabarrak gogorarazi dit Santa Maria Katedralera itzuli behar dudala, bertan eskaintzen dituzten kontzertu ugarietako bat entzutera (komeni da web orria kontsultatzea informazioa lortzeko: www.catedralvitoria.com). Ilunabarreko argia beirateetatik iragazten da, tenpluari amets eta berotasun kutsua emanez. Horma eta zutabe hauetan pentsatu dut; idazle handien inspirazio-iturri izateaz gain, Gasteiz osoaren horma eta zutabe bihurtu dira, eskubidez eta edertasunez. Hiriak iragan handi batean ditu sustraiak, baina malenkoniarik gabe begiratzen dio kolore berdeko etorkizun itxaropentsuari. Haren indarra lagun izan dezagun beti.


PSEk Donostiaren izendapena ez inpugnatzeko eskatu dio Bellochi\nEusko Jaurlaritzak uste du gehiegizkoa dela erabakia auzitegietara eramatea. Angeles Gonzalez Sinde Kultura ministroak esan du Europako Batzordea dela hori aztertu behar duena.\nJose Antonio Pastor PSE-EEren bozeramaileak gogoeta egiteko eta Donostia 2016ko Europako Kultura Hiriburu izendatzearen kontra inpugnaziorik ez aurkezteko eskatu dio Juan Antonio Belloch Zaragozako alkateari.\nEpai-mahaiaren akordioaren kontrako adierazpenak entzun ziren atzo buruzagi politikoen aldetik eta hautagai ziren hirietako ordezkarien aldetik.\nPastorren arabera, Zaragozako alkatearen jarrerak ez du laguntzen Espainiaren izen ona Europan zabaltzeko, eta polemika artifizial bat sortzen du eta horrek ez dio mesede egiten ez Zaragozaren ez Donostiaren irudiari.\nBellochen adierazpenak desegokiak direla esan du eta Donostiaren proiektua, berriz, bikaina dela.\nIdoia Mendia Eusko Jaurlaritzaren bozeramailearentzat gehiegizkoa izango litzateke Donostia 2016ko Kultura Hiriburu izendatzearen erabakia auzitegietara eramatea.\nEusko Jaurlaritzatik uste dugu gehiegikeria bat izango litzatekeela, Bellochen gehiegikeria bat izango dela espero dut, eta azkenean ez dela gauzatuko eta ez dela epaitegietara iritsiko, izan ere, lehenengo kaltetuak Zaragozako herritarrak izango dira, frustrazioa eragingo baitu, adierazi du Mendiak.\nEspainiako Gobernutik, Angeles Gonzalez Sinde Kultura ministroak argitu du azkenean inpugnatzen badute Europako Batzordea izan beharko dela aztertuko duena.\nInformazio gehiago:Eitb: PSEk Donostiaren izendapena ez inpugnatzeko eskatu dio Bellochi


Ezkerralde-Enkarterri-Gurutzetako ESIko Ikerkuntzako Zuzendaritzan Zuzendaritzako Idazkari lanpostu bete behar da. Hori dela-eta, Euskadiko Antolamendu Sanitarioari buruzko ekainaren 26ko 8/1997 Legearen 28. artikuluko hirugarren arau komunean, Osakidetzaren lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denaren arabera, lanpostu hori izendapen askez betetzeko deialdi publikoa iragartzea erabaki du Zuzendaritza Gerentzia honek, honako oinarrien arabera\na) Osakidetzako edozein zerbitzu-erakundetan, estatutupekoa, funtzionarioa edo lan-legepeko kontratudun finko izatea eta plaza jabetzen edukitzea dagokion C2/D2 lanbide-taldean.\nb) C/D taldeari dagokion titulazioaren jabe izatea.\nc) Gutxieneko lan-esperientzia: 2 urte C2/D2 lanbide-taldean.\nd) Hizkuntza eskakizuna: 2. Hizkuntza-eskakizuna, derrigortasun data: 2013-12-03.\ne) Uztailaren 19ko 186/2005 Dekretuan eta Osakidetzako Euskara Planean ezarritako gainerako betebeharrak.\na) Ezagutza espezifikoak arlo hauetan.\n– Prestakuntza zuzendaritzako antolamendu unitateetan.\n– Ezagutza aurreratuak Ofimatikan: Word, Excel, Acces, Power Point.\n– SAP-karteldegietan ezagutza.\n– Hizkuntza-ezagutzak: ingelesa maila aurreratua.\nb) Esperientzia antzeko postuetan.\nc) Taldean lan egiteko eta kudeatzeko gaitasuna.\nd) Komunikaziorako, informazioaren transmisiorako eta kalitateko traturako gaitasunak.\n4.– Eskabideak aurkezteko epea eta modua.\nInteresdunek Osakidetzako Ezkerralde-Enkarterri-Gurutzetako ESIko Langileen Zuzendaritzara (Gurutzetako Plaza 12 zk. 48903 Barakaldo) aurkeztu beharko dituzte eskabideak, 15 egun balioduneko epean, Ebazpen hau EHAAn argitaratu eta hurrengo egunetik aurrera. Halaber, urriaren 1eko 39/2015 Legearen 16. artikuluan ezarritako eran ere aurkeztu ahal izango dira (Administrazio Publikoen Administrazio Prozedura Erkidearen urriaren 1eko 39/2015 Legea).\nInteresdunek eskabidea datu pertsonal guztietan bete eta dokumentatutako curriculum vitaerekin batera Ezkerralde-Enkarterri-Gurutzetako ESIko Langileen Zuzendaritzara (Gurutzetako Plaza 12. zk. 48903 Barakaldo), bidali beharko dute.\n– Funtzionario edo estutupeko langile izendapenaren fotokopia konpultsatua edo, hala badagokio, lan-legepeko kontratudun finko dela egiaztatzen duen agiriarena.\nEz da beharrezkoa izango aurreko paragrafoan adierazi bezala egiaztatzea, baldin eta CV aplikazio informatiko korporatiboan jadanik egiaztatuta badaude, eta, beti ere, izangaiak bere eskabidean horrela adierazten badu.\nBatzordeak, eskabide baloratu ondoren, eginbide osagarriak gauzatzea erabaki dezake, eta izangaiei horren berri emango die.\nHemen hasitako prozeduraren amaiera (lanpostua esleitzea edo hutsik uztea), Osakidetzako Ezkerralde-Enkarterri-Gurutzetako ESIko zuzendari-gerentearen ebazpenaren bitartez egingo da. Euskal Herriko Agintaritzaren Aldizkarian argitaratuko da, eta era berean Osakidetzako intraneten eta web-orrian.\nBarakaldo, 2021eko ekainaren 22a.


Cederna Garalur Elkarteak bi proiektu abiarazi ditu Nafarroako Mendialdean belaunaldien arteko erreleboa eta lehen sektorea indartzeko. – Cederna Garalur\nCederna Garalur Elkarteak bi proiektu abiarazi ditu Nafarroako Mendialdean belaunaldien arteko erreleboa eta lehen sektorea indartzeko.\nBi proiektuen helburua da lurraldera ekintzaile berriak erakartzea, Nafarroako Mendialdean negozio eta jarduera bideragarriak beren gain hartzeko.\nBi proiektuak 2014-2020 landa-garapenerako programaren bitartez daude finantzaturik.\nCederna Garalur Elkartearen urteko batzarrean (Agoitz, ekainaren 23a), Elkarteak “Hartu lekukoa” eta “Lehen sektorearen balorizazioa” izeneko proiektuak aurkeztu zituen.\n“Hartu Lekukoa” proiektuak helburua du Nafarroako Mendialdeko negozio txikien erreleboa erraztea, egungo arduradunak kudeaketa beren gain hartu nahi duten ekintzaileekin harremanetan jarriz. Elkarteak garatutako metodologiatik abiatuta, Cederna Garalur Elkarteak 3 negozioren errelebo-zikloa osatzea du helburu, arduradun berriei zergen eta marketinaren arloko aholkularitza espezializatua emanez.\nHorrez gain, Elkarteak jardunaldi bat egitea aurreikusi du, ekintzaileei parte hartzen duten errelebo-negozioak hobeto ezagutzera gonbidatzeko. Hilabete hauetan zehar, Elkartea mota horretako negozioak aukeratzen hasiko da; horrenbestez, egoera horretan dauden eta proiektuan parte hartu nahi duten enpresak Raquel Aldaz Cederna Garalur Elkarteko enpresa-teknikariarekin harremanetan jar daitezke.\nBestalde, “Lehen sektorearen balorizazioa” Nafarroako Mendialdean nekazaritzako elikagaien ekoizpenean eta eraldaketan dihardutenen lanari balioa emateko proiektua da. COVID-19aren pandemiaren ondoriozko egoerek beste behin ere erakutsi dute nekazaritza eta abeltzaintzako sektoreak funtsezko garrantzia duela herritarren bizi-kalitatean eta osasunean. Hala eta guztiz ere, sektore horrek irudi negatiboa du berarekin, eta horrek belaunaldien arteko erreleboa zailtzen du, neurri handi batean.\nHorregatik, irailetik aurrera, Cederna Garalur Elkarteak ahalduntze-jardunaldi batzuk antolatuko ditu gure eskualdeetan nekazaritzako elikagaien ekoizpenaz eta eraldaketaz arduratzen direnei bideratuta, haien produktuei eta lanari balioa ematen ikasteko. Aurki, Elkarteak hitzaldietan esku hartzeko egunak, herriak eta izena emateko modua zehaztuko ditu. Hitzaldiak aurrez aurrekoak izanen dira, segurtasun-neurriek ahalbidetzen badute.\nGainera, proiektuak herritarrei bideratutako komunikazio-kanpaina garrantzitsu bat jasotzen du, tokiko saltoki eta jatetxeen lankidetzarekin, hurbileko tokiko produktua sustatze aldera. Horrekin batera, Elkarteak nekazaritzako eta abeltzaintzako instalazio berriak abian paratzeko gida bat prestatuko du, eta horren barne negozioak kudeatzeko eredu berrien adibideak egonen dira.\nProiektu bakoitzaren aurrekontua 70.000 € inguru da, eta 2022ko erdialdera arte landuko dira.\n“Hartu lekukoa” eta “Lehen sektorearen balorizazioa” proiektuak Nafarroako Gobernuak eta Europako LGENF funtsek (2014-2020 Landa Garapenerako Programaren bidez) finantzatzen dituzte.\nRaquel Aldaz. Enpresen arloko teknikaria. : 607 67 87 45. Posta elektronikoa: raldaz@cederna.es\nPor Lorea-Jamar-Eus| 2021-07-01T07:04:39+00:00\tjulio 1st, 2021|Albisteak|Comentarios desactivados en Cederna Garalur Elkarteak bi proiektu abiarazi ditu Nafarroako Mendialdean belaunaldien arteko erreleboa eta lehen sektorea indartzeko.\nEkintzailetza sendotu egin da Nafarroako Mendialdean.


AHAZTUAK 1936-1977 / OLVIDAD@S 1936-1977: GARZONI BABESA EMAN? IPARRA GALDU AL DUGU? Ahaztuak 1936-1977 elkarteko komunikatua\nGARZONI BABESA EMAN? IPARRA GALDU AL DUGU? Ahaztuak 1936-1977 elkarteko komunikatua\nHainbat talde oroimena berreskutatzeko ari garen lanean, desadostasun nabarmen batzuk antzematen dira: pentsa zitekeen azalekoak direla, baina baliteke uste baino sakonagoak izatea.\nEgia esan, gustatuko litzaiguke pentsatzea ez dela horrela eta borroka berean ari garela. Horregatik, erabat harritu gara prentsan irakurrita Nafarroako Fusilatuen Senideen Elkarteak Garzon epailea babesten duela. Uler dezakegu desagertutako pertsonen gorpuzkiak aurkitzeko lanean aritzeagatik salatu duten pertsona baten alde egin nahi izatea, eta, nola ez, ulertzen dugu desagertutako senideen gorpuzkiak aurkitu nahi izatea. Baina denak ez du balio, eta are gutxiago esaten dugulako oroimenaren berreskuratzeak mamitsua izan behar duela.\nEta ez gara ari hizketan Euskal Herrian sufritzen dugun errepresioan epaile horrek duen konplizitateaz. Denok dakigu zer-nolako jarrera duen atxiloketa bidegabeen inguruan, zer-nolako zorroztasunez jokatzen duen kasu horietan; denok dakigu torturatzea salatzen dutenak mespretxatzen dituela, horren konplize bihurturik. Bestelako kontua da hori, eta iritsiko da erantzukizunak eskatzeko garaia. Memoria historikoaz dihardugu, eta Baltasar Garzonek horretan duen parte hartzeaz. Jar dezagun bere lekuan.\nKonpromiso politikoagatik biktima politiko izan zirenei dagokien memoria berreskuratzea. Beraz, konpromiso hori berreskuratzeaz ere ari gara, transformazio sozialaren idealez, planteamendu aurrerakoiak egiteaz... Horixe da oroimena berreskuratzeko konpondu beharreko arazoa.\nZer daki Garzon jaunak horri guztiari buruz?\nHain zuzen, 75 urte baino gehiago dira estatu kolpea huts egin zela, II. Errepublikaren kontra matxinada militarra egin zela, eta oraindik ez da justiziarik egin; hiltzaileek ez dute ordaindu egindako krimenengatik; hildakoen oroimena gutxiesten da; eta inoiz ez da aztertu frankismoaren ondare politikoa.\nFranco 1975ean hil zen, eta, 1986an, estatu kolpe frankista eman zenetik 50 urte pasatu ondoren, PSOEk boikotatu egin zituen oroimena berreskuratzeko ahalegin guztiak. Eta, orain, nork justifikatuko du demokrazia esaten zaion horren 35 urteko isilune hau?, hori nahi al da demokrazia sendo batean bizi garela esanda?, benetan berreskuratu nahi al da memoria historikoa, edo zurikeria hutsa da hildakoak behin betiko lurperatzeko? Badirudi Garzon epailea babestea gidoi horren parte dela.\n«Espainiako trantsizioan», bat-batean, alde batera utzi zen frankismoarekin «hausteko» beharraren ideia, eta, orain, amaitutzat jotzeko, Memoria Historikoaren Legearekin datozkigu, eta protagonista izateko gogo agerikoa duen epaile baten nabarmenkeriazko jardunarekin.\nGarzon epaileak errepresio frankista ikertzeko erabakia hartu zuen, baina alde batera utzi zituen lurraldeetako epaitegiak; izan ere, egiaztatu zen, besteak beste, Franco eta beste 44 goi kargudun faxista hilda zeudela. Ederra asmakizuna: asmoak tranpa zuen.\nEzin zen bestela izan, 1936 eta 1952 bitartean nahitaez desagertu zirenen kasuan oinarritutako asmo bat baitzen. Diktadura eta errepresio frankista ez ziren hor amaitu. Gaurko egunez, bizirik daude Francori berrogei urte luzeko diktaduran lagundu zioten hainbat ministro.\nDiktadurako azken urteetan, seigarren gobernu frankistatik (1951) Konstituzioa onartu zen arte (1978), 150 pertsona baino gehiago kontatu dira: hainbat egoeratan Polizia frankistak hildakoak, edo hiltzera zigortuak eta «legez» exekutatuak.\nGarzon epailea prest al dago hori guztia ikertzeko?\nBestalde, Memoriaren Lageak ez ditu legez onartzen frankismoaren biktimak; frankismoaren legezkotasuna onartzen du; eta izugarrizko borondatea dauka legezkotasun hori defendatzeko, biktimak eta genozidio eta delituen egileak berdintzat hartu behar direla esaten baitu.\nGaur, inoiz baino gehiago, beharrezkoa da epaitegi frankistek ezarritako kondenak baliogabetzea, justizia egiteko eta erreparazioa emateko bidea egin ahal izateko. Horretan ikusi nahiko genuke Garzon, baina horretan ez da ariko, horrek berriro hastea esan nahiko bailuke, ez dagoen-dagoenean uztea. Gehiago gustatzen zaio ekinbide erabat pertsonalistak martxan jartzea, ibilbide juridikorik gabe.\nNola babestu daiteke horrelako pertsona bat?\nHori dena irudikatzen du Garzonek, eta, gure ustez, ez du merezi inongo talde memorialistaren babesik.\nOrain dela gutxiko historiari ezin diogu begiratu ezer gertatu izan ez balitz bezala. Ahaztuak 1936-1977 taldekook beti identifikatu izan gara memoria berreskuratzeko konpromisoarekin, baina memoria osoa berreskuratzeko konpromisoarekin; egia osoa jakin beharra daukagu huts egindako estatu kolpeari eta haren ondoriozko hilketa, errepresio eta kartzelari buruz; egia osoa, gerrako hiru urteei eta diktadurako ia berrogei urteei buruz —jende gehiago hil zen, eta errepresioa handiagoa zen—; egia osoa, trantsizioari buruz: frankismoaren zigorgabetasuna bermatu eta monarkia inposatu zuen trantsizioari buruz; eta egia osoa, gaur egun arte egoera hau ekarri duen indarkeriari buruz.\nAhaztuak 1936-1977 taldean lan egiten dugu hil zituzten pertsonen eta errepresio frankista sufritu zutenen familiarteko eta lagunek, eta, guretzat, «1936an fusilatu zituztenei eta memoria historikoari emandako zaplaztekoa», Fusilatuen Senideen Elkarteak azaldu duen moduan, ez da hain zuzen Garzon auzipetu izana; areago, guztiz kontrakoa, talde memorialista jakin batzuek epaile horri erakutsi dioten elkartasuna da zaplaztekoa.Fusilatuen Senideen Elkartean, ziur asko, ez zuten iparra galduko; kontua da zoritxarrez bestelako bideak hartzen hasi garela.\n(Berria. 2012 / 01 / 28 )


kritiken hemeroteka » Behatoki ezin hobea\n« Bidaia sentimentala | Hitzak berba bihurtu »\nBehatoki ezin hobea Aritz Galarraga / Argia, 2016-11-06\n1984koa den Itxaro Bordaren Emakumeak idazle hartan Teresita zena, Tere da Irastortza jada hemen, Gabeziaren khantoreaken. Esan nahi dut: eskukada bat poesia liburu argitaratuta, 34 urte, aurreko lan ia guztia biltzeko moduan dagoen poeta heldua dugu dagoeneko. Bost poemategi sartzen ditu bakarrean. Ez dira idatzitako poema guztiak. Aldaketa funtsezkorik ere ez dute jasan. Baina: “Ezin eutsi izan diot bilduma honetan zenbait oroitzapen josteko irrikiari”.\nJ.V. Foix poeta katalanaren zita batek irekitzen du bilduma, hamar puxtarri. Eta jarraian lotzen zaio zenbait oroitzapen josteko irriki horri: “Aitor dezadan, lehen hiru liburuotan oso-oso gaztearena topatzen dudala letra”, edota “onartuko al dute kritikariek, halakorik baldin bada gure artean, nire idatz garaiko adiskideentzat dastagarri izan daitekeena”. Hori hitzaurre orokorrean, poema liburuak banan-banan komentatzen hasi aurretik. 1980ko Gabeziak estreinakoaz, zera dio gero: “Zertaz harro bizitzerik izango nuke orduko hitz guztiak idazteko adorerik banu”. 1983ko Gaia eta Gau aldaketak bigarrenari, besteak beste, hauxe gehitzen dio: “Joera nagusia zen euskal literaturan hizkuntza berarentzako atxikimendua, baina eguneroko bizimoduari heltzeko gutizia falta zitzaion. Mikel Arregi, Koldo Izagirre, Arantxa Urretabizkaiak ere arreta berezia zuten horrekiko, baina inork gutxik”. Eskertzen da, 1983ko Hostoak hirugarrenaz ari dela, zintzotasuna: “Gaia eta Gau aldaketak zein Hostoak-en aurreneko liburuko adierazpidetik urruntzen saiatu nintzen. Inondik inora, bilduma honetako testuen artean hauexek dira irakurlea, poema amaitu aurretik, gehien geldiarazten dutenak”. Halako batean, 1986ko Derrotaren fabulak laugarrenarekin, laburrerako joera hasten da azaltzen, poetak ahozko literatura tradizionalari lotzen diona: alegietako moralejak bezain labur nahi zituen, “baina moralismoaren kutsu hori ezabatu eta errealitatearen datatzea eskainiz”. Bosgarrena den 1986ko Osinberdeko khantoreak bildumako poesietan, bestalde, “lehenengo aldiz txertatzen da ironia puntua. Ironia edo umore mindua”. Eta, azkenerako, poemak eurak baino interesgarriago ia, poemen gainean, iragandako denboraren perspektibarekin, egiten den irakurketa ote den. Ez gaizki ulertu, mesedez, poemak ere irakurgarriak dira, baina norbere lanarekiko begirada kritiko hori egin zait kasu honetan deigarrien.


Kapsulak Detoxic erosi in Corralejo\nKapsulak Detoxic in Corralejo\nKapsulak Detoxic batetik parasitoak erosi in Corralejo\nLortzeko Detoxic in Corralejo, behar:\nNon erosi in Corralejo Detoxic\nSartu ordena formularioa web orrian zure izena eta telefono lortzeko droga batetik bizkarroi kapsulak Detoxic in Corralejo prezio merkean. Itxaron deia Kudeatzailea zure eskaera arabera kapsulak DetoxicKudeatzailea izango deitzen duzu telefonoz laster. Ordaindu partzelaren daiteke lortu ondoren, bere gora postetxean edo mezularitza in Corralejo.\nAbantaila nagusia meds Detoxic hori da epela du ekintza, eta ez du ematen larria bigarren mailako efektuak. Erosi droga in Corralejo da, gutxienez, arrazoi hori ez du guztiz berdinak kideekin. Besteak beste, funtsak dira, baina ez dira guztiz berdin-efektua, eta ez da bermea ez sendatzea, infestation. Ez duzu saiatu bada erosi Detoxicda ebaluatzeko eraginkortasuna droga bat, gutxienez, behin. Produktuaren prezioa ahalbidetzen esperimentuak.\nNon erosi kapsulak Detoxic in Corralejo\nEskuragarri ez dagoenean Detoxic gaur egungo stock in Corralejo (Espainia), besterik gabe, telefono zenbakia idatzi, komunikazio eta zure izena, eta barruan ordu izango duzu dei bat enpresa Kudeatzailea egingo dizu ordena Detoxic eta entrega. Ordainketa bakailao on partzelaren. Kostu bidalketa Detoxic mail edo mezularitza arabera alda daiteke hiria Espainia, jakiteko prezioa Kudeatzailea ondoren jarriz ordena kapsulak Detoxic parasitoak web-orri ofiziala.\nOrdena in Corralejo Detoxic


Sakana enpresen lehiakortasuna handitzeko Europako proiektu batean - Sakana - Guaixe.eus\nSakana enpresen lehiakortasuna handitzeko Europako proiektu batean\nGuaixe 2020-01-14 11:44\nSakanako Garapen Agentziako ordezkariak (ezkerretik 2.a eta 4.a) abenduko bileran.\nEuropako zazpi eskualdek parte hartzen dute 4.0 ready proiektuan, enpresak 4.0 industriaren erronkarako prestatzeko. Nafarroako lan taldeko kide da Sakanako Garapen Agentzia.\nEnpresa txiki eta ertainei (ETE) lehiakortasuna handitzen laguntzeko eta eta 4.0 industriaren erronkarako prestatzeko Europako zazpi eskualde elkartu dira, Nafarroa barne. Interreg Europe Programaren laugarren deialdian 4.0 ready proiektua onartu diete. 4.0 Ready proiektuaren bitartez, eta esperientziak trukatuta, parte hartzen duten eskualdeen helburua da 4.0 industriak dakartzan aldaketa teknologikoei, kulturalei eta antolamendukoei aurre egin nahi dieten ETEei laguntzeko eskualdeko tresnak hobetzea.\n4.0 Ready proiektuak beste helburu tematiko batzuk ere jorratzen ditu, esaterako, ingurumena eta energia-eraginkortasuna, karbono gutxiko ekonomiarako trantsizioa eta ikerketa eta garapena. 4.0 industria Europa osoan zehar hedatzen ari denez, estrategiak garapen digital integratuaren lerro berriarekin koherenteak izatea bermatu nahi dute eskualdeek. Gainera, ETEek horretan parte hartzea eta haiendako onuragarriak izatea lortu behar dute. ETEetan biltzen dira, besteak beste, ekintzaileak, jabeak, zuzendaritza-karguak edota maila guztietako langileak, industriako erronka berriak bere gain hartzeko prestatuta egon behar baitute.\nEkonomia eta Enpresa Garapeneko Departamentuko Industria Sustatzeko Zerbitzuak Nafarroako proiektuko parte-hartzaileekin aurreneko bilera abenduaren 26an egin zuen. Han ziren Sakanako Garapen Agentziako Iker Manterola Matxain eta Aintzane Iriberri Berrostegieta. Guztiek elkarlanean ETEk 4.0 industriaren arloan dituzten premiak identifikatzeko lan eginen dute. Premia horien artean daude, besteak beste: langileak beharrezko gaitasun digitaletan trebatzea, enpresen eraldaketa digitalerako estrategiak lantzen laguntzea, trebatzaile teknologikoak eskaintzea edota inbertsioak egiteko laguntzak ematea.\nItaliako Toscana eskualdea buru dutela, elkarlanean honako eskualdeak ariko dira: Helsinki-Uusimaa Regional Council (Finlandia), Public Service of Wallonia (Belgika), Silesiako Gobernua (Polonia), Buchares, Ilfov Region (Errumania), FSEko Agentzia (Lituania) eta Nafarroa.\nProiektuan foru erkidegoko honako erakundeek parte hartzen dute: Nafarroako Enplegu Zerbitzua-Nafar Lansare, Nafarroako Gobernuko Hezkuntza Departamentua, Nafarroako Enpresarien Konfederazioa, Nafarroako Merkataritza Ganbera, Nafarroako Industria Elkartea, Sodena, Nasertic, Naitec, Dedalo Fundazioa, Nafarroako Industria Fundazioa, Ezagutzan oinarritutako Zerbitzuen Enpresa Elkartea-ANAIT, Nafarroako Ikus-entzunezkoen Klusterra-CLAVNA eta Sakanako Garapen Agentzia.